qundao/data-zh-poetry huggingface dataset:
禅月台·其二
作者：韩淲
朝代：宋
体裁：五言律诗

僧清知野逸，禅月有高台。自是登山去，谁非入寺来。孤花明密叶，落絮起荒苔。香篆茶瓯久，昏钟我未回。
禅月台·其二
作者：韩淲
朝代：宋
体裁：七言绝句

寻得残僧上月台，雨云清薄未全开。茶瓯坐久酒杯举，桂树落香黄菊来。
禅月台·其五
作者：韩淲
朝代：宋

斋余洗钵施生台，此路閒通一线开。
笑杀渊明沽酒远，推将谁去挽谁来。
禅月台·其五
作者：韩淲
朝代：宋

斋馀洗钵施生台，此路閒通一线开。笑杀渊明沽酒远，推将谁去挽谁来。
禅月台·其四
作者：韩淲
朝代：宋
体裁：七言绝句

蛩动一台秋气深，酒浮灯影唤微吟。不禁骚雅多悲兴，且与枯禅话息心。
禅月台看梅
作者：韩淲
朝代：宋

晴日禅台一树梅，似愁非怨向人开。
地销腊雪扶疎起，天近春云婀娜来。
立尽竹根空浩荡，坐移山顶更徘徊。
凌风却月诗何在，全藉清香发酒杯。
禅月台看梅
作者：韩淲
朝代：宋

晴日禅台一树梅，似愁非怨向人开。地销腊雪扶疏起，天近春云婀娜来。立尽竹根空浩荡，坐移山顶更徘徊。凌风却月诗何在，全藉清香发酒杯。
秋兴家山之咏
作者：韩淲
朝代：宋

尘埃困小官，忍穷未为长。勿苦问穷达，当与贫相忘。幽栖吴山底，偶占大隐坊。晨兴到药局，夜坐唯书房。俯仰亦已安，恍然如山庄。巷僻远市语，窗明摇灯光。不觉西风起，雁飞草木黄。涧下有敝庐，怀哉付饥肠。
秋兴家山之咏
作者：韩淲
朝代：宋

尘埃困小官，忍穷未为长。
勿苦问穷达，当与贫相忘。
幽栖吴山底，偶占大隠坊。
晨兴到药局，夜坐唯书房。
俯仰亦已安，怳然如山庄。
巷僻远市语，窗明摇灯光。
不觉西风起，鴈飞草木黄。
涧下有敝庐，怀哉付饥肠。
秋怀
作者：韩淲
朝代：宋

人生一世间，百年几晴阴。贵贱无定在，岁月徒自深。世路有夷险，宦业多升沉。未能率此性，于何不动心。在彼犹在己，视古犹视今。不须问行藏，且图豁胸襟。邻翁有酒不，对我成清斟。小雨不肯晴，烟中犹霢霂。出门泥未乾，枯柳弄微绿。皇皇欲何之，君子贵谨独。屋上幸有山，屋边亦种木。西风绕东篱，秋来更多菊。采撷升中堂，悠然兴自足。断弦尚何问，鸾胶有谁续。居今实思古，孜孜慕前躅。虚堂倚修竹，冷冷自苍翠。东轩亦不恶，小山发丛桂。残蝉犹啾啁，新雁已嘹唳。抚几怜岁华，何用苦文字。颜子曲肱眠，陶令日日醉。鄙哉乘时者，急急死名利。百年归山丘，等无身口累。我爱渊明诗，超出俗调度。执卷良自羞，在手不忍去。有时成诵之，行歌倚松树。好风从西来，潇然尚何虑。三叹或已暮，不知衣上露。俗物忽败人，苍茫认归路。秋月从天来，照人光清寒。起舞或四顾，夜色明飞栏。举杯与之笑，不知颓玉山。醉倒复自起，挥手扪天关。衡门终局促，空戴头上冠。焉得万里沙，校猎驰雕鞍。读书求甚解，汲汲何时已。纷然四海间，臭味少相似。人谁识致知，人谁务穷理。不专尚空言，但祇事苛礼。曾莫如老庄，犹解究生死。斯文今沦亡，吁嗟乎馀子。壮士不逢时，失身杂蓬蒿。出门仰天笑，入门复悲号。骥騄无时无，谁为九方皋。两鬓空未白，脱落已萧骚。博文事华藻，驰辨如波涛。持此可求进，义命畏所操。虽于交游间，好客时一遭。握手或对榻，气岸两相高。奈此穷困何，耕凿敢辞劳。从渠肉食者，厌薄一世豪。富哉汉公卿，朝夕醉醇醪。天命有生死，人事有盛衰。亘古每如此，一致该百为。墨翟非达道，徒尔悲练丝。寥寥千载间，圣贤眼中稀。悠悠水东逝，忽忽日西驰。为学苟未至，于人犹可思。发言一不善，虽马亦难追。修身撰良辰，浩然排忧悲。出门溪上行，山苍波渺渺。渔子隐岸隈，樵者来木杪。时当宿雨霁，露滴秋风晓。晨光明朝暾，佳处殊不少。达观宇宙间，城邑何褊小。忆昔武夷君，邀我相翱翔。舟游九曲溪，授以却老方。岂知一别后，蹉跎客他乡。空馀清夜梦，幔亭发林芳。会须寻旧游，仙家日月长。弃置烟火食，岩前有囷仓。秋来事幽讨，发兴不能休。此身幸未老，焉能营菟裘。西山发秀色，南涧渟清流。山水无尽藏，似足供我谋。天然有奇妙，不待人力修。光景逐昏旦，节物因春秋。吏事非吾乐，世态非吾忧。耕凿图饮食，蚕缲作衾裯。更愿长丰登，庶几足所求。
秋怀
作者：韩淲
朝代：宋
体裁：七言律诗

漠漠轻阴楼上头，老来心绪不关秋。相看鸿影檐前过，转觉蛩吟砌下幽。尽以诗囊供写兴，少将酒盏与浇愁。急风又堕萧萧叶，天淡水云无数浮。
秋怀·其一
作者：韩淲
朝代：宋
体裁：古风

人生一世间，百年几晴阴。贵贱无定在，岁月徒自深。世路有夷险，宦业多升沉。未能率此性，于何不动心。在彼犹在己，视古犹视今。不须问行藏，且图豁胸襟。邻翁有酒不，对我成清斟。
秋怀·其一〇
作者：韩淲
朝代：宋

忆昔武夷君，邀我相翱翔。
舟游九曲溪，授以却老方。
岂知一别后，蹉跎客他乡。
空余清夜梦，幔亭发林芳。
会须寻旧游，仙家日月长。
弃置烟火食，岩前有囷仓。
秋怀·其七
作者：韩淲
朝代：宋

壮士不逢时，失身杂蓬蒿。出门仰天笑，入门复悲号。骥騄无时无，谁为九方皋。两鬓空未白，脱落已萧骚。博文事华藻，驰辨如波涛。持此可求进，义命畏所操。虽于交游间，好客时一遭。握手或对榻，气岸两相高。奈此穷困何，耕凿敢辞劳。从渠肉食者，厌薄一世豪。富哉汉公卿，朝夕醉醇醪。
秋怀·其七
作者：韩淲
朝代：宋

壮士不逢时，失身杂蓬蒿。
出门仰天笑，入门復悲号。
骥騄无时无，谁为九方皋。
两鬓空未白，脱落已萧骚。
博文事华藻，驰辨如波涛。
持此可求进，义命畏所操。
虽于交游间，好客时一遭。
握手或对榻，气岸两相高。
奈此穷困何，耕凿敢辞劳。
从渠肉食者，厌薄一世豪。
富哉汉公卿，朝夕醉醇醪。
秋怀·其三
作者：韩淲
朝代：宋

虚堂倚修竹，冷冷自苍翠。东轩亦不恶，小山发丛桂。残蝉犹啾啁，新雁已嘹唳。抚几怜岁华，何用苦文字。颜子曲肱眠，陶令日日醉。鄙哉乘时者，急急死名利。百年归山丘，等无身口累。
秋怀·其三
作者：韩淲
朝代：宋

虚堂倚修竹，冷冷自苍翠。
东轩亦不恶，小山发丛桂。
残蝉犹啾啁，新鴈已嘹唳。
抚几怜岁华，何用苦文字。
颜子曲肱眠，陶令日日醉。
鄙哉乘时者，急急死名利。
百年归山丘，等无身口累。
秋怀·其九
作者：韩淲
朝代：宋

出门溪上行，山苍波渺渺。渔子隐岸隈，樵者来木杪。时当宿雨霁，露滴秋风晓。晨光明朝暾，佳处殊不少。达观宇宙间，城邑何褊小。
秋怀·其九
作者：韩淲
朝代：宋

出门溪上行，山苍波渺渺。
渔子隠岸隈，樵者来木杪。
时当宿雨霁，露滴秋风晓。
晨光明朝暾，佳处殊不少。
达观宇宙间，城邑何褊小。
秋怀·其二
作者：韩淲
朝代：宋

小雨不肯晴，烟中犹霢霂。出门泥未乾，枯柳弄微绿。皇皇欲何之，君子贵谨独。屋上幸有山，屋边亦种木。西风绕东篱，秋来更多菊。采撷升中堂，悠然兴自足。断弦尚何问，鸾胶有谁续。居今实思古，孜孜慕前躅。
秋怀·其二
作者：韩淲
朝代：宋

小雨不肯晴，烟中犹霢霂。
出门泥未干，枯柳弄微绿。
皇皇欲何之，君子贵谨独。
屋上幸有山，屋边亦种木。
西风遶东篱，秋来更多菊。
采撷升中堂，悠然兴自足。
断絃尚何问，鸾胶有谁续。
居今实思古，孜孜慕前躅。
秋怀·其五
作者：韩淲
朝代：宋

秋月从天来，照人光清寒。起舞或四顾，夜色明飞栏。举杯与之笑，不知颓玉山。醉倒复自起，挥手扪天关。衡门终局促，空戴头上冠。焉得万里沙，校猎驰雕鞍。
秋怀·其五
作者：韩淲
朝代：宋

秋月从天来，照人光清寒。
起舞或四顾，夜色明飞栏。
举杯与之笑，不知颓玉山。
醉倒復自起，挥手扪天关。
衡门终局促，空戴头上冠。
焉得万里沙，校猎驰雕鞍。
秋怀·其八
作者：韩淲
朝代：宋
体裁：古风

天命有生死，人事有盛衰。亘古每如此，一致该百为。墨翟非达道，徒尔悲练丝。寥寥千载间，圣贤眼中稀。悠悠水东逝，忽忽日西驰。为学苟未至，于人犹可思。发言一不善，虽马亦难追。修身撰良辰，浩然排忧悲。
秋怀·其六
作者：韩淲
朝代：宋

读书求甚解，汲汲何时已。
纷然四海间，臭味少相似。
人谁识致知，人谁务穷理。
不专尚空言，但祇事苛礼。
曾莫如老庄，犹解究生死。
斯文今沦亡，吁嗟乎余子。
秋怀·其六
作者：韩淲
朝代：宋

读书求甚解，汲汲何时已。纷然四海间，臭味少相似。人谁识致知，人谁务穷理。不专尚空言，但祇事苛礼。曾莫如老庄，犹解究生死。斯文今沦亡，吁嗟乎馀子。
秋怀·其十
作者：韩淲
朝代：宋

忆昔武夷君，邀我相翱翔。舟游九曲溪，授以却老方。岂知一别后，蹉跎客他乡。空馀清夜梦，幔亭发林芳。会须寻旧游，仙家日月长。弃置烟火食，岩前有囷仓。
秋怀·其十一
作者：韩淲
朝代：宋
体裁：古风

秋来事幽讨，发兴不能休。此身幸未老，焉能营菟裘。西山发秀色，南涧渟清流。山水无尽藏，似足供我谋。天然有奇妙，不待人力修。光景逐昏旦，节物因春秋。吏事非吾乐，世态非吾忧。耕凿图饮食，蚕缲作衾裯。更愿长丰登，庶几足所求。
秋怀·其四
作者：韩淲
朝代：宋
体裁：古风

我爱渊明诗，超出俗调度。执卷良自羞，在手不忍去。有时成诵之，行歌倚松树。好风从西来，潇然尚何虑。三叹或已暮，不知衣上露。俗物忽败人，苍茫认归路。
秋意
作者：韩淲
朝代：宋
体裁：古风

秋意不堪老，宦情惟自悲。萧萧风雨中，吟哦漫寻诗。古来骚雅士，常恐归计迟。此事不难办，无语王谢儿。
秋日感兴
作者：韩淲
朝代：宋

江湖吹雁一声秋，便合如人酒拍浮。南渡百年无旧事，中原积代有前修。竞传家国恢疆土，必定公卿运策谋。野处何尝知理乱，谈边遮莫话边愁。
秋日感兴
作者：韩淲
朝代：宋

江湖吹鴈一声秋，便合如人酒拍浮。
南渡百年无旧事，中原积代有前修。
竞传家国恢疆土，必定公卿运策谋。
野处何尝知理乱，谈边遮莫话边愁。
秋日杂兴
作者：韩淲
朝代：宋

园荒无与锄，草树暗如织。披榛理幽步，野气颇有力。坐令世网心，不动自然息。更见吾潩泉，无波瑩岩色。木槿亚红淡，牵牛蔓青滋。露晞凉风入，陡觉居处宜。岩桂中秋蕊，篱菊重阳枝。何必春始荣，物物有其时。开轩散幽帙，今昔随所诣。何如彻名色，庶不涴声势。抚几聊自怡，发牙易凋弊。安得同心人，相忘可忘世。亭亭鸡冠花，散出非所莳。色与秋日明，叶与秋庭媚。山閒人自稀，鸿雁几时至。境象吾素知，茅茨下清吹。
秋日杂兴·其一
作者：韩淲
朝代：宋

园荒无与鉏，草树暗如织。
披榛理幽步，野气颇有力。
坐令世网心，不动自然息。
更见吾潩泉，无波莹岩色。
秋日杂兴·其一
作者：韩淲
朝代：宋

园荒无与锄，草树暗如织。披榛理幽步，野气颇有力。坐令世网心，不动自然息。更见吾潩泉，无波瑩岩色。
秋日杂兴·其一
作者：韩淲
朝代：宋
体裁：古风

园荒无与锄，草树暗如织。披榛理幽步，野气颇有力。坐令世网心，不动自然息。更见吾潩泉，无波莹岩色。
秋日杂兴·其三
作者：韩淲
朝代：宋

开轩散幽帙，今昔随所诣。何如彻名色，庶不涴声势。抚几聊自怡，发牙易凋弊。安得同心人，相忘可忘世。
秋日杂兴·其三
作者：韩淲
朝代：宋

开轩散幽帙，今昔随所诣。
何如彻名色，庶不涴声势。
抚几聊自怡，髮牙易凋弊。
安得同心人，相忘可忘世。
秋日杂兴·其二
作者：韩淲
朝代：宋

木槿亚红淡，牵牛蔓青滋。露晞凉风入，陡觉居处宜。岩桂中秋蕊，篱菊重阳枝。何必春始荣，物物有其时。
秋日杂兴·其二
作者：韩淲
朝代：宋

木槿亚红淡，牵牛蔓青滋。
露晞凉风入，陡觉居处宜。
岩桂中秋蘂，篱菊重阳枝。
何必春始荣，物物有其时。
秋日杂兴·其四
作者：韩淲
朝代：宋

亭亭鸡冠花，散出非所莳。色与秋日明，叶与秋庭媚。山閒人自稀，鸿雁几时至。境象吾素知，茅茨下清吹。
秋日杂兴·其四
作者：韩淲
朝代：宋

亭亭鸡冠花，散出非所莳。
色与秋日明，叶与秋庭媚。
山閒人自稀，鸿鴈几时至。
境象吾素知，茅茨下清吹。
秋日郊行题崇福寺大井
作者：韩淲
朝代：宋

秋暑未退舍，独游亭午时。篮舆汗翻浆，陡觉回凉飔。青春十载前，此地尝娱嬉。只今发种种，蹉跎尚何之。悬崖多紫花，绕夜垂青枝。残蝉犹尔噪，新雁乃许迟。允矣原宪贫，异哉宋玉悲。酌泉揖老僧，清坐生佳思。
秋日郊行题崇福寺大井
作者：韩淲
朝代：宋

秋暑未退舍，独游亭午时。
篮舆汗翻浆，陡觉回凉飔。
青春十载前，此地尝娱嬉。
只今髮种种，蹉跎尚何之。
悬崖多紫花，遶夜垂青枝。
残蝉犹尔噪，新鴈乃许迟。
允矣原宪贫，异哉宋玉悲。
酌泉揖老僧，清坐生佳思。
秋晚同德久湖寺晚望
作者：韩淲
朝代：宋
体裁：七言律诗

云薄湖山入暮天，近看容淡远苍然。秋生旷暮时藏日，野外荒寒更起烟。柳下不知多少屋，苇间惟听往来船。今年情味诗全减，只合灵虚唤水仙。
秋暑过施寺少憩至夜半山月朗然
作者：韩淲
朝代：宋
体裁：七言绝句

松梢片月见流行，夜半青山白露横。不是閒人爱幽处，秋来纷扰饱曾更。
秋闲因小舟上南豅
作者：韩淲
朝代：宋

老自转便静，闲谁不奈贫。山林无长物，天地有忙人。玉水时时急，灵山日日新。凉风吹四壁，吾忆坐忘真。野意不堪老，秋怀无用悲。更容书作祟，犹藉酒能医。去去孤云片，垂垂小雨丝。人生偶然尔，天地也如斯。暑退凉生处，新秋月满轩。僧坊从解夏，符箓竞中元。桂菊花将动，禾苗穟正繁。世间多俗节，投老且清言。涧谷惭真隐，溪山欲浪游。流长宜逸桨，滩浅可移舟。秋净云初薄，时丰雨未休。短篷吾自喜，知识有浮鸥。
秋闲因小舟上南豅·其一
作者：韩淲
朝代：宋
体裁：五言律诗

老自转便静，闲谁不奈贫。山林无长物，天地有忙人。玉水时时急，灵山日日新。凉风吹四壁，吾忆坐忘真。
秋闲因小舟上南豅·其三
作者：韩淲
朝代：宋
体裁：五言律诗

暑退凉生处，新秋月满轩。僧坊从解夏，符箓竞中元。桂菊花将动，禾苗穟正繁。世间多俗节，投老且清言。
秋闲因小舟上南豅·其二
作者：韩淲
朝代：宋
体裁：五言律诗

野意不堪老，秋怀无用悲。更容书作祟，犹藉酒能医。去去孤云片，垂垂小雨丝。人生偶然尔，天地也如斯。
秋闲因小舟上南豅·其四
作者：韩淲
朝代：宋

涧谷惭真隐，溪山欲浪游。流长宜逸桨，滩浅可移舟。秋净云初薄，时丰雨未休。短篷吾自喜，知识有浮鸥。
秋闲因小舟上南豅·其四
作者：韩淲
朝代：宋

涧谷惭真隠，溪山欲浪游。
流长宜逸桨，滩浅可移舟。
秋净云初薄，时丰雨未休。
短篷吾自喜，知识有浮鸥。
秋香欲开小醉而归
作者：韩淲
朝代：宋

桂树水南香是花，高山还许着诗家。
旋沽村酒乘秋思，一道冰溪浸两涯。
秋香欲开小醉而归
作者：韩淲
朝代：宋

桂树水南香是花，高山还许著诗家。旋沽村酒乘秋思，一道冰溪浸两涯。
种树
作者：韩淲
朝代：宋
体裁：五言律诗

种树拥墙隙，伐茅开地偏。老衰常问禄，贫窘失求田。晴热山前日，阴凉涧底泉。贤哉陶五柳，只爱北窗眠。
积雪
作者：韩淲
朝代：宋
体裁：古风

积雪有何好，照我窗牖明。窗明不能寐，披衣数寒更。带雨岂灭踪，无风如有声。荒荒山野人，渺渺江海情。
稻田
作者：韩淲
朝代：宋

秋深耕稼熟，绿浪起黄云。
纵却牛羊践，难驱鹅鸭羣。
断干根易拨，摧压穟频分。
烟露未全冷，村村晴气曛。
稻田
作者：韩淲
朝代：宋

秋深耕稼熟，绿浪起黄云。纵却牛羊践，难驱鹅鸭群。断乾根易拨，摧压穟频分。烟露未全冷，村村晴气曛。
窗日
作者：韩淲
朝代：宋

饭已南窗暖，依违睡思生。
息虚神即固，气定体殊轻。
霜熟日初上，檐疎纸透明。
欠伸询早暮，一唱午鸡声。
窗日
作者：韩淲
朝代：宋

饭已南窗暖，依违睡思生。息虚神即固，气定体殊轻。霜熟日初上，檐疏纸透明。欠伸询早暮，一唱午鸡声。
立秋后一日闻雨
作者：韩淲
朝代：宋
体裁：七言律诗

秋来便觉雨萧萧，凉入西风百虑销。夜静竹窗声自起，昼閒松院影长摇。苦无车马能来往，却有樵渔破寂寥。涧水已添流渐远，市尘浑不过浮桥。
章抚干诗编
作者：韩淲
朝代：宋

诗道古所重，诗篇今不难。寂寥建安来，尚有李杜坛。齐梁小儿体，往往不足观。君侯贤关秀，磊落夜光寒。簸弄豪侠窟，洗涤儒腐酸。连编忽堕前，惘然失悲欢。金华三洞高，东流五百滩。乃能收拾之，尽归一毫端。惜我保社人，未同把檀栾。挥弦送飞鸿，悠悠发清弹。
章抚干诗编
作者：韩淲
朝代：宋

诗道古所重，诗篇今不难。
寂寥建安来，尚有李杜坛。
齐梁小儿体，往往不足观。
君侯贤关秀，磊落夜光寒。
簸弄豪侠窟，洗涤儒腐酸。
连编忽堕前，惘然失悲欢。
金华三洞高，东流五百滩。
乃能收拾之，尽归一毫端。
惜我保社人，未同把檀栾。
挥絃送飞鸿，悠悠发清弹。
竹外荷花
作者：韩淲
朝代：宋

雨竹翻山翠，风荷漾水香。我行三步远，人饮一杯长。不以扶头去，其如扫迹藏。柳花才露白，梅子又传黄。
竹外荷花
作者：韩淲
朝代：宋

雨竹翻山翠，风荷漾水香。
我行三步远，人饮一杯长。
不以扶头去，其如扫迹藏。
柳花纔露白，梅子又传黄。
竹林七贤
作者：韩淲
朝代：宋
体裁：七言绝句

西晋风流付竹林，山王嵇阮本何心。便饶江左夷吾在，回首红尘河洛深。
竹院摘橘
作者：韩淲
朝代：宋
体裁：七言律诗

郴阳犹记苏耽井，书后空题应物诗。屋角数枝垂熟日，人家同饮过来时。清霜尤美还经眼，噀雾微酸不上眉。竹院未饶仙老胜，洞庭何似玉溪湄。
竹院晁学士挽诗
作者：韩淲
朝代：宋

主客文风在，家仍竹院名。有孙宜世禄，乃父今公卿。事至不如意，人应为失声。伤哉蒿里去，书剑竟何成。叹息通家旧，姻连岂异乡。江南流寓久，济北老成亡。健笔馀笺翰，高歌付酒觞。鹅湖玉溪路，无复见徜徉。
竹院晁学士挽诗·其一
作者：韩淲
朝代：宋
体裁：五言律诗

主客文风在，家仍竹院名。有孙宜世禄，乃父今公卿。事至不如意，人应为失声。伤哉蒿里去，书剑竟何成。
竹院晁学士挽诗·其二
作者：韩淲
朝代：宋

叹息通家旧，姻连岂异乡。
江南流寓久，济北老成亡。
健笔余笺翰，高歌付酒觞。
鹅湖玉溪路，无復见徜徉。
竹院晁学士挽诗·其二
作者：韩淲
朝代：宋

叹息通家旧，姻连岂异乡。江南流寓久，济北老成亡。健笔馀笺翰，高歌付酒觞。鹅湖玉溪路，无复见徜徉。
笋出可爱
作者：韩淲
朝代：宋

雨收余润散晴皋，岸曲篱前首重搔。
不恨孤花春后少，最怜疎笋夜来高。
市声隔水销尘滓，鸟影空山落羽毛。
物外幽人元未减，自量閒品颇清豪。
笋出可爱
作者：韩淲
朝代：宋

雨收馀润散晴皋，岸曲篱前首重搔。不恨孤花春后少，最怜疏笋夜来高。市声隔水销尘滓，鸟影空山落羽毛。物外幽人元未减，自量閒品颇清豪。
答行甫
作者：韩淲
朝代：宋

检点归装有句无，一楼晴日照阶除。
提瓶洗盏犹堪醉，破研摇毫亦可书。
江水东流挟湖海，家山西上接匡庐。
轩然握手春风裏，刎颈从来笑耳余。
答行甫
作者：韩淲
朝代：宋

检点归装有句无，一楼晴日照阶除。提瓶洗盏犹堪醉，破研摇毫亦可书。江水东流挟湖海，家山西上接匡庐。轩然握手春风里，刎颈从来笑耳馀。
答赋赵路分
作者：韩淲
朝代：宋
体裁：七言绝句

麦气初生露气清，晚风吹得杜鹃声。山深尽自可萧散，道是无情如有情。
简人求酒二首
作者：韩淲
朝代：宋

儿曹昨过故人家，归说渠侬酒味佳。闻道得之王录事，题诗聊代夜能赊。无客犹须酒解忧，客来宁免为之谋。白衣走送君家事，莫问东篱菊未秋。
简人求酒二首·其一
作者：韩淲
朝代：宋
体裁：七言绝句

儿曹昨过故人家，归说渠侬酒味佳。闻道得之王录事，题诗聊代夜能赊。
简人求酒二首·其二
作者：韩淲
朝代：宋
体裁：七言绝句

无客犹须酒解忧，客来宁免为之谋。白衣走送君家事，莫问东篱菊未秋。
简施教授
作者：韩淲
朝代：宋

梅花时节大关情，可若山村水舘生。
取乐未应须酒饮，忘言终不欠诗成。
合污尺寸多翻覆，废道毫芒即重轻。
季考月书开榜后，思君官满又将行。
简施教授
作者：韩淲
朝代：宋

梅花时节大关情，可若山村水馆生。取乐未应须酒饮，忘言终不欠诗成。合污尺寸多翻覆，废道毫芒即重轻。季考月书开榜后，思君官满又将行。
简林敏夫觅酒
作者：韩淲
朝代：宋

今日复霜江上寒，病躯于此最知难。所须杯酒相料理，市酤不堪甜且酸。
简林敏夫觅酒
作者：韩淲
朝代：宋

今日復霜江上寒，病躯于此最知难。
所须杯酒相料理，市酤不堪甜且酸。
简赵十诸友
作者：韩淲
朝代：宋

摇摇山上风，落落谷中雨。回溪少鸥鹭，旷野分豺虎。荒寒不可闻，惨淡不可睹。偪塞案上书，饥来尚堪抚。门外长安道，毂击人肩摩。今时不云少，旧年不云多。市朝愚智尔，家国隆替何。组绶固若若，冠弁亦峨峨。臭味薰与莸，意气金与石。惟可以忘年，庶可以忘夕。投非胶漆坚，抱有冰炭厄。深怜眼终青，未厌发已白。
简赵十诸友·其一
作者：韩淲
朝代：宋

摇摇山上风，落落谷中雨。回溪少鸥鹭，旷野分豺虎。荒寒不可闻，惨淡不可睹。偪塞案上书，饥来尚堪抚。
简赵十诸友·其一
作者：韩淲
朝代：宋

摇摇山上风，落落谷中雨。
迴溪少鸥鹭，旷野分豺虎。
荒寒不可闻，惨淡不可睹。
偪塞案上书，饥来尚堪抚。
简赵十诸友·其三
作者：韩淲
朝代：宋

臭味熏与莸，意气金与石。
惟可以忘年，庶可以忘夕。
投非胶漆坚，抱有冰炭厄。
深怜眼终青，未厌髮已白。
简赵十诸友·其三
作者：韩淲
朝代：宋

臭味薰与莸，意气金与石。惟可以忘年，庶可以忘夕。投非胶漆坚，抱有冰炭厄。深怜眼终青，未厌发已白。
简赵十诸友·其二
作者：韩淲
朝代：宋

门外长安道，毂击人肩摩。今时不云少，旧年不云多。市朝愚智尔，家国隆替何。组绶固若若，冠弁亦峨峨。
简赵十诸友·其二
作者：韩淲
朝代：宋

门外长安道，毂击人肩摩。
今时不云少，旧年不云多。
市朝愚智尔，家国隆替何。
组绶固若若，冠弁亦峩峩。
管解元欲见巽伯
作者：韩淲
朝代：宋

春秋经世志，问取大愚家。
盘折入举文，唾手为国华。
从容试讲评，三传宁浮夸。
南渡今百年，中外义非赊。
管解元欲见巽伯
作者：韩淲
朝代：宋

春秋经世志，问取大愚家。盘折入举文，唾手为国华。从容试讲评，三传宁浮誇。南渡今百年，中外义非赊。
紫岩
作者：韩淲
朝代：宋

年年醉倒春风前，一片花光杂管弦。今日经行乱山里，且寻僧话看茶烟。
紫岩
作者：韩淲
朝代：宋

年年醉倒春风前，一片花光杂管絃。
今日经行乱山裏，且寻僧话看茶烟。
约元立致道游龙井各以事辞
作者：韩淲
朝代：宋

平生荒野处，谓可开笑口。筇杖兰桨外，忍复叹藜糗。春深西湖山，已落众人后。寻幽欲吟搜，载酒拚醉呕。今晨思一行，约友意复否。融融月穿楼，澹澹风动牖。放浪嵇阮流，不应独古有。
约元立致道游龙井各以事辞
作者：韩淲
朝代：宋

平生荒野处，谓可开笑口。
筇杖兰桨外，忍復叹藜糗。
春深西湖山，已落众人后。
寻幽欲吟搜，载酒拚醉呕。
今晨思一行，约友意復否。
融融月穿楼，澹澹风动牖。
放浪嵇阮流，不应独古有。
约次公看梅
作者：韩淲
朝代：宋

春风春雨春山裏，一盏青灯对简编。
涧水东边有梅蕊，且呼杯酒醉新年。
约次公看梅
作者：韩淲
朝代：宋

春风春雨春山里，一盏青灯对简编。涧水东边有梅蕊，且呼杯酒醉新年。
纪梦
作者：韩淲
朝代：宋

秋深夜自清，扬扬梦初成。短衣山麓间，羽客争将迎。同行得佳伴，意气还相倾。或有设食者，窗几皆虚明。恍然忽已觉，此身微官萦。只今閒且散，心胡为未平。尚复带孥累，徒羡高举轻。方外多高人，箪瓢思远征。
纪梦
作者：韩淲
朝代：宋

秋深夜自清，扬扬梦初成。
短衣山麓间，羽客争将迎。
同行得佳伴，意气还相倾。
或有设食者，窗几皆虚明。
恍然忽已觉，此身微官萦。
只今閒且散，心胡为未平。
尚復带孥累，徒羡高举轻。
方外多高人，箪瓢思远征。
纳凉濠上
作者：韩淲
朝代：宋

夕阳偏占绿荷风，夏气浮凉酒满钟。人胜不讥吾拓落，身閒何恨尔从容。唤回今古风骚体，消得乾坤运化功。只是灵山照冰水，莫教忧乐系穷通。
纳凉濠上
作者：韩淲
朝代：宋

夕阳偏占绿荷风，夏气浮凉酒满钟。
人胜不讥吾拓落，身閒何恨尔从容。
唤回今古风骚体，消得干坤运化功。
只是灵山照冰水，莫教忧乐系穷通。
纵酒
作者：韩淲
朝代：宋
体裁：五言律诗

纵酒非能饮，长言未是诗。年华除夜逼，心事故人为。君欲醉须醉，我还归便归。南豅到南涧，官柳野梅知。
经月少雨无雷连日方闻之
作者：韩淲
朝代：宋

雨阴经月未闻雷，风驾浓云电倏开。天尽荧荧横屋去，地高殷殷下檐来。浪明潮海琼瑶碎，声撼山林翠碧堆。暑气便回梅气润，老农无复虑田莱。
经月少雨无雷连日方闻之
作者：韩淲
朝代：宋

雨阴经月未闻雷，风驾浓云电倏开。
天尽荧荧横屋去，地高殷殷下檐来。
浪明潮海琼瑶碎，声撼山林翠碧堆。
暑气便回梅气润，老农无復虑田莱。
绕池游慢
作者：韩淲
朝代：宋
体裁：词

菏花好处，是红酣落照，翠蔼馀凉。
绕郭从前无此乐，空浮动、山影林篁。
几度薰风晚，留望眼、立尽濠梁。
谁知好事，初移画舫，特地相将。
惊起双飞属玉，萦小楫冲岸，犹带生香。
莫问西湖西畔□，□九里、松下侯王。
且举觞寄兴，看闲人、来伴吟章。
寸折柏枝，蓬分莲实，徒系柔肠。
绕池游慢·菏花好处
作者：韩淲
朝代：宋

菏花好处，是红酣落照，翠蔼馀凉。
绕郭从前无此乐，空浮动、山影林篁。
几度熏风晚，留望眼、立尽濠梁。
谁知好事，初移画舫，特地相将。
惊起双飞属玉，萦小楫冲岸，犹带生香。
莫问西湖西畔□，□九里、松下侯王。
且举觞寄兴，看闲人、来伴吟章。
寸折柏枝，蓬分莲实，徒系柔肠。
绕池游慢·赵倅游濠，作绕池游慢，约同赋
作者：韩淲
朝代：宋

荷花好处，是红酣落照，翠蔼馀凉。绕郭从前无此乐，空浮动、山影林篁。几度薰风晚，留望眼、立尽濠梁。谁知好事，初移画舫，特地相将。惊起双飞属玉，萦小楫冲岸，犹带生香。莫问西湖西畔□，□九里、松下侯王。且举觞寄兴，看闲人、来伴吟章。寸折柏枝，蓬分莲实，徒系柔肠。
绕池游慢·赵倅游濠，作绕池游慢，约同赋
作者：韩淲
朝代：宋
体裁：词

荷花好处，是红酣落照，翠蔼馀凉。绕郭从前无此乐，空浮动、山影林篁。几度薰风晚，留望眼、立尽濠梁。谁知好事，初移画舫，特地相将。惊起双飞属玉，萦小楫冲岸，犹带生香。莫问西湖西畔路，但九里、松下侯王。且举觞寄兴，看闲人、来伴吟章。寸折柏枝，蓬分莲实，徒系柔肠。
绝句
作者：韩淲
朝代：宋
体裁：五言绝句

一年春好处，东望是皇州。柳色梅花外，数声羌笛浮。
绿筠轩观坡翁诗刻
作者：韩淲
朝代：宋

野寺余诗石，谁移榜县斋。
閒来得寻句，小立为兴怀。
人俗真难疗，言高不可埋。
窗前有疎竹，大嚼对吾侪。
绿筠轩观坡翁诗刻
作者：韩淲
朝代：宋

野寺馀诗石，谁移榜县斋。閒来得寻句，小立为兴怀。人俗真难疗，言高不可埋。窗前有疏竹，大嚼对吾侪。
老仙钓台观了思所作兰松梅竹
作者：韩淲
朝代：宋
体裁：七言绝句

带得西湖一树清，却因松竹并兰生。如今收拾归横卷，冷坐钓台非有情。
老面
作者：韩淲
朝代：宋
体裁：古风

老面见达官，强附终不近。人之所以然，盖我无令闻。安富是其时，尊荣本其分。只合坐茅庐，灰堆埋牛粪。
耿和州挽诗
作者：韩淲
朝代：宋

叹息馀光旧，吾翁识此公。后来持帅阃，勇退有高风。示疾带湖上，真祠崇道中。伤心华山路，松柏窆幽宫。右学腾高第，抡才閤策尊。一心依日月，无力正乾坤。插带环宫陛，蕃宣复塞垣。遗芳馀庆在，犹记笑言温。
耿和州挽诗·其一
作者：韩淲
朝代：宋

叹息余光旧，吾翁识此公。
后来持帅阃，勇退有高风。
示疾带湖上，真祠崇道中。
伤心华山路，松柏窆幽宫。
耿和州挽诗·其一
作者：韩淲
朝代：宋

叹息馀光旧，吾翁识此公。后来持帅阃，勇退有高风。示疾带湖上，真祠崇道中。伤心华山路，松柏窆幽宫。
耿和州挽诗·其二
作者：韩淲
朝代：宋

右学腾高第，抡才閤策尊。一心依日月，无力正乾坤。插带环宫陛，蕃宣复塞垣。遗芳馀庆在，犹记笑言温。
耿和州挽诗·其二
作者：韩淲
朝代：宋

右学腾高第，抡才閤策尊。
一心依日月，无力正干坤。
插带环宫陛，蕃宣復塞垣。
遗芳余庆在，犹记笑言温。
聚远台
作者：韩淲
朝代：宋
体裁：古风

遥遥聚远台，是岂俗所要。只宜我行适，信得山水妙。地高出林表，眇邈有殊调。主人运心匠，择胜出素料。陂陀阐微径，俯视溪可照。匪云赋新诗，聊尔索言笑。三月青春深，风林杜鹃叫。
胡教授来因酌海棠下见和前韵復答赋
作者：韩淲
朝代：宋
体裁：七言绝句

轻阴催雨湿汀沙，山崦寒生一倍加。好事肯同杯酒咏，绿娇红小是谁花。
胡教授留饮
作者：韩淲
朝代：宋

出山閒度过桥风，留我持觞两颊红。
座对腊梅花着蕊，南窗斜日角声中。
胡教授留饮
作者：韩淲
朝代：宋

出山閒度过桥风，留我持觞两颊红。座对腊梅花著蕊，南窗斜日角声中。
胡教授送一壶
作者：韩淲
朝代：宋

急雨吹风送隐雷，瓦沟烟起往还来。北窗一枕竹床梦，便把诗翁酒汎杯。
胡教授送一壶
作者：韩淲
朝代：宋

急雨吹风送隠雷，瓦沟烟起往还来。
北窗一枕竹床梦，便把诗翁酒泛杯。
臞庵
作者：韩淲
朝代：宋
体裁：七言绝句

吴淞烟水是臞庵，从昔行人入美谈。小艇延缘苇间过，市声依旧隔桥南。
自吴中持陈绍之墨梅归置屋壁
作者：韩淲
朝代：宋
体裁：七言绝句

西湖貌得一枝来，长夏风轩尽日开。老眼暗中时摸索，便知玉雪不能猜。
自库中归翻书有感
作者：韩淲
朝代：宋

身形厌老大，急以书自娱。经史随手翻，于我皆不虚。彼人骨已朽，今人复何如。百年皆强营，圣贤岂非疏。
自库中归翻书有感
作者：韩淲
朝代：宋

身形厌老大，急以书自娱。
经史随手翻，于我皆不虚。
彼人骨已朽，今人復何如。
百年皆强营，圣贤岂非疎。
自永丰玉山回宿南豅
作者：韩淲
朝代：宋

章泉风日来时路，烟雨南豅归去时。已过重阳犹菊蕊，又将十月忽梅枝。周游放浪家家酒，展转流连处处诗。信道山间深更好，尽閒尤与老相宜。
自永丰玉山回宿南豅
作者：韩淲
朝代：宋

章泉风日来时路，烟雨南豅归去时。
已过重阳犹菊蘂，又将十月忽梅枝。
周游放浪家家酒，展转流连处处诗。
信道山间深更好，尽閒尤与老相宜。
自清明后十日雨
作者：韩淲
朝代：宋

得雨宜秧田，久雨损麦陇。日暖可成实，天寒妨出种。米面世所资，敢为一身奉。望眼冀晴色，深为农夫恐。长林风飕飕，狭港水汹汹。闲谣不能欢，名与食孰重。
自清明后十日雨
作者：韩淲
朝代：宋

得雨宜秧田，久雨损麦陇。
日暖可成实，天寒妨出种。
米麵世所资，敢为一身奉。
望眼冀晴色，深为农夫恐。
长林风飕飕，狭港水汹汹。
闲谣不能欢，名与食孰重。
自章泉泊施寺雨中见梅盖秋尝宿此
作者：韩淲
朝代：宋
体裁：七言绝句

秋风秋雨又冬霜，山路山溪任短长。邂逅留连随地饮，峥嵘竹外见梅芳。
至日夜坐怀伯皋
作者：韩淲
朝代：宋

故人何在在乾封，想见书灯焰吐虹。节物正随云物转，君心应与我心同。梅花未有水边蕊，枫叶已无山外丛。何日持杯相劳苦，夜长霜重听鸣鸿。
至日夜坐怀伯皋
作者：韩淲
朝代：宋

故人何在在干封，想见书灯焰吐虹。
节物正随云物转，君心应与我心同。
梅花未有水边蕊，枫叶已无山外丛。
何日持杯相劳苦，夜长霜重听鸣鸿。
致虚斋有叶少蕴曾公衮曾吉甫题句
作者：韩淲
朝代：宋

我作高斋老石林，题诗无复旧知音。空青何在茶山远，满径秋风生夕阴。
致虚斋有叶少藴曾公衮曾吉甫题句
作者：韩淲
朝代：宋

我作高斋老石林，题诗无復旧知音。
空青何在茶山远，满径秋风生夕阴。
致道注船场阙有诗次韵
作者：韩淲
朝代：宋
体裁：古风

思老问形影，忧饥累身口。人生诚可嗟，所食能几糗。不过一饱尔，自苦较先后。争驰分寸地，旁观真欲呕。如君赋解嘲，里耳果听否。吾方卧穷巷，静对小窗牖。应笑我所无，请视渠所有。
舒彦升寄东阜诗次韵
作者：韩淲
朝代：宋
体裁：七言律诗

朔风吹起雪成团，东阜知谁可岁寒。饭了行吟应杖屦，客来因酒置杯盘。弹冠结绶人皆易，问舍求田我亦难。安得相从话畴昔，但寻幽事博轻安。
舒彦升监簿挽诗
作者：韩淲
朝代：宋

不作骄浮态，还同谨厚为。决科将显大，脱选复逶迟。漕幕虽论荐，朝班仅取知。相看豸冠耸，忽听薤歌悲。起家荣宦路，纪墓重乡闾。忍见交亲语，应求耆彦书。成名常自美，遗范久何如。东阜田园在，西山县郭虚。
舒彦升监簿挽诗·其一
作者：韩淲
朝代：宋

不作骄浮态，还同谨厚为。决科将显大，脱选复逶迟。漕幕虽论荐，朝班仅取知。相看豸冠耸，忽听薤歌悲。
舒彦升监簿挽诗·其一
作者：韩淲
朝代：宋

不作骄浮态，还同谨厚为。
决科将显大，脱选復逶迟。
漕幕虽论荐，朝班仅取知。
相看豸冠耸，忽听薤歌悲。
舒彦升监簿挽诗·其二
作者：韩淲
朝代：宋
体裁：五言律诗

起家荣宦路，纪墓重乡闾。忍见交亲语，应求耆彦书。成名常自美，遗范久何如。东阜田园在，西山县郭虚。
舒彦升运管以诗送来禽次韵
作者：韩淲
朝代：宋

老眼相望肯作疎，来禽仍与好诗俱。
清新更觉珠玑满，甘脆还知草木区。
此道在公谁復有，一官希世我如无。
两峰赵叟尤堪笑，绝口轻肥只自癯。
舒彦升运管以诗送来禽次韵
作者：韩淲
朝代：宋

老眼相望肯作疏，来禽仍与好诗俱。清新更觉珠玑满，甘脆还知草木区。此道在公谁复有，一官希世我如无。两峰赵叟尤堪笑，绝口轻肥只自癯。
舜山寺
作者：韩淲
朝代：宋
体裁：七言律诗

风沙跋马度平原，眼底光阴几换年。霜气挟寒涵落日，云容薄暮带孤烟。经行野寺寻诗和，邂逅残僧把茗煎。束缚一官真自笑，可无清兴解鞍眠。
舟中晓咏
作者：韩淲
朝代：宋

薰风犹见杜鹃啼，浙水东游复自西。涧上有泉泉上竹，玉为山底是冰溪。桂棹蒲帆日未西，鹊声莺语鹁鸠啼。满溪绿水岸边急，一片白云山半齐。
舟中晓咏·其一
作者：韩淲
朝代：宋

熏风犹见杜鹃啼，浙水东游復自西。
涧上有泉泉上竹，玉为山底是冰溪。
舟中晓咏·其一
作者：韩淲
朝代：宋

薰风犹见杜鹃啼，浙水东游复自西。涧上有泉泉上竹，玉为山底是冰溪。
舟中晓咏·其二
作者：韩淲
朝代：宋

桂棹蒲帆日未西，鹊声莺语鹁鸠啼。满溪绿水岸边急，一片白云山半齐。
舟中晓咏·其二
作者：韩淲
朝代：宋

桂棹蒲帆日未西，鹊声鶑语鹁鸠啼。
满溪绿水岸边急，一片白云山半齐。
舟中道士郑谷耕摘阮咸清甚而雅放
作者：韩淲
朝代：宋

天台坐忘真，为我洗俚耳。浮舟作阮咸，坐客亦兴起。此声从何来，湖阴正清泚。孟公苦好客，下榻更奇士。卢遨踞龟壳，万事俱不理。夏衣始轻体，莲钱复靡靡。重酌黄冠师，依风且流徵。
舟中道士郑谷耕摘阮咸清甚而雅放
作者：韩淲
朝代：宋

天台坐忘真，为我洗俚耳。
浮舟作阮咸，坐客亦兴起。
此声从何来，湖阴正清泚。
孟公苦好客，下榻更奇士。
卢遨踞龟殻，万事俱不理。
夏衣始轻体，莲钱復靡靡。
重酌黄冠师，依风且流征。
舟入灵岩山下访古
作者：韩淲
朝代：宋
体裁：五言绝句

燕麦摇晴日，青山两岸横。吴其为沼矣，倾酒任船行。
舟至南豅且寄玉山聘君寺丞二徐丈
作者：韩淲
朝代：宋

宿雨起微潦，轻风生早凉。叶叶一飘蓬，溯浪开晴光。沿洄几年汎，眼熟云水乡。常苦乏佳伴，无人与成章。望望指柏阁，遥遥近溪堂。南豅在中沚，停篙且翱翔。进棹君未已，为我达衷肠。万事本如昨，此适不可忘。
舟至南豅且寄玉山聘君寺丞二徐丈
作者：韩淲
朝代：宋

宿雨起微潦，轻风生早凉。
叶叶一飘蓬，溯浪开晴光。
沿洄几年泛，眼熟云水乡。
常苦乏佳伴，无人与成章。
望望指柏阁，遥遥近溪堂。
南豅在中沚，停篙且翱翔。
进棹君未已，为我达衷肠。
万事本如昨，此适不可忘。
艳歌行
作者：韩淲
朝代：宋

翠幕朱帘苏小家，浓熏兰麝竞奢华。繁弦度曲柱争雁，媚脸持杯眉拂鸦。锦帐春馀情未极，宝钗分处梦无涯。红楼何在香尘合，恨不都将命乞花。
艳歌行
作者：韩淲
朝代：宋

翠幕朱帘苏小家，浓熏兰麝竞奢华。
繁絃度曲柱争雁，媚脸持杯眉拂鸦。
锦帐春余情未极，宝钗分处梦无涯。
红楼何在香尘合，恨不都将命乞花。
芍药
作者：韩淲
朝代：宋

庭中鲜香起，犹觉春有余。
岂谓众芳歇，而乃自发舒。
温风拂波软，朗日明林虚。
盘盂作态度，翡翠为襟裾。
一枝已恼我，满栏无奈渠。
偶尔着醉目，何碍幽人居。
芍药
作者：韩淲
朝代：宋

庭中鲜香起，犹觉春有馀。岂谓众芳歇，而乃自发舒。温风拂波软，朗日明林虚。盘盂作态度，翡翠为襟裾。一枝已恼我，满栏无奈渠。偶尔著醉目，何碍幽人居。
芒种
作者：韩淲
朝代：宋

田家一雨插秧时，成把担禾水拍泥。分段排行到畦岸，背蓬浑不管归迟。栽匀明日问青黄，惜水脩塍意更忙。少候根中新叶出，又看晴雨验朝阳。三年不见种田农，蓦陇跳沟过屋东。齐唱歌声相劳苦，濛濛烟里一蓑风。愧我粗官耗太仓，及瓜而代合耕桑。蚕筐阁了修秧马，老稚时时亦酒浆。
芒种·其一
作者：韩淲
朝代：宋
体裁：七言绝句

田家一雨插秧时，成把担禾水拍泥。分段排行到畦岸，背蓬浑不管归迟。
芒种·其三
作者：韩淲
朝代：宋

三年不见种田农，蓦陇跳沟过屋东。齐唱歌声相劳苦，濛濛烟里一蓑风。
芒种·其三
作者：韩淲
朝代：宋

三年不见种田农，蓦陇跳沟过屋东。
齐唱歌声相劳苦，蒙蒙烟裏一簑风。
芒种·其二
作者：韩淲
朝代：宋

栽匀明日问青黄，惜水修堘意更忙。
少候根中新叶出，又看晴雨验朝阳。
芒种·其二
作者：韩淲
朝代：宋

栽匀明日问青黄，惜水脩塍意更忙。少候根中新叶出，又看晴雨验朝阳。
芒种·其四
作者：韩淲
朝代：宋
体裁：七言绝句

愧我粗官耗太仓，及瓜而代合耕桑。蚕筐阁了修秧马，老稚时时亦酒浆。
芙蓉堂和严丈韵
作者：韩淲
朝代：宋

绿遍小池头，胡床一日幽。乍晴人意惬，欲暮鸟声流。只道耽閒趣，那知接胜游。红尘飞不到，城府亦山丘。
芙蓉堂和严丈韵
作者：韩淲
朝代：宋

绿遍小池头，胡床一日幽。
乍晴人意惬，欲暮鸟声流。
只道躭閒趣，那知接胜游。
红尘飞不到，城府亦山丘。
花庵次君实韵
作者：韩淲
朝代：宋
体裁：五言律诗

居山仍在涧，生事本无多。老圃初收芋，穷檐待补萝。逃虚惟独往，入俗也相过。语默行藏外，衰荣奈汝何。
苏堤芙蓉
作者：韩淲
朝代：宋

烂熳芙蓉发，霜前城北花。
因君话书室，使我出山家。
风雨三杯后，烟云一望赊。
石丁余兴在，相与醉生涯。
苏堤芙蓉
作者：韩淲
朝代：宋

烂熳芙蓉发，霜前城北花。因君话书室，使我出山家。风雨三杯后，烟云一望赊。石丁馀兴在，相与醉生涯。
苏堤芙蓉
作者：韩淲
朝代：宋

西湖八九月，苏堤赏芙蓉。艳艳风日美，鲜鲜霜露浓。今年开最繁，映水自为容。十里烂成锦，红绿花重重。钱塘盛吴会，昭代多鼎钟。游人醉不归，车马如游龙。里巷达廊庙，歌酒日相从。千钟不惮费，一笑无留踪。胜践穷耳目，乐事开心胸。东游将百年，兵农晏提封。四境复丰穰，物色近初冬。作诗代华黍，皇风正时雍。
苏堤芙蓉
作者：韩淲
朝代：宋

西湖八九月，苏堤赏芙蓉。
艷艷风日美，鲜鲜霜露浓。
今年开最繁，映水自为容。
十里烂成锦，红绿花重重。
钱塘盛吴会，昭代多鼎钟。
游人醉不归，车马如游龙。
里巷达廊庙，歌酒日相从。
千钟不惮费，一笑无留踪。
胜践穷耳目，乐事开心胸。
东游将百年，兵农晏提封。
四境復丰穰，物色近初冬。
作诗代华黍，皇风正时雍。
苦旱
作者：韩淲
朝代：宋

望云渴雨验朝霞，不但田家更国家。兵食固难资宝货，民饥岂为用泥沙。一邱一壑自栖遁，百巧百穷谁富奢。水旱是天祈是我，山川灵响本无差。林热江浑其奈何，冷菰寒玉漫诗歌。南游禹穴古能几，北望神州兵又多。畎亩乏财愁折帛，仓场储粟仰秋禾。幽泉坎井徒争汲，尽日骄阳过碧萝。孤坐焦心气不苏，炎风畏景逼头颅。涧流已断无萍实，园圃俱荒失芋区。絺绤纵施衣复汗，简编虽近墨难濡。人嘲褦襶交游绝，头白昏昏发懒梳。岁晚霜天雪夜时，地炉无火亦频吹。如今旱杀热难过，以昔穷忙寒不知。岁月只随时变换，乾坤徒使气推移。冯生众庶真何谓，翻手为云雨亦奇。去年水溢愁无地，今岁旱乾唯告天。润泽且为南亩计，清凉终作北窗眠。师兴而雨春秋传，星有好风洪范篇。上郭桥头看竞祷，大霞宫顶记曾迁。
苦旱·其一
作者：韩淲
朝代：宋

望云渴雨验朝霞，不但田家更国家。兵食固难资宝货，民饥岂为用泥沙。一邱一壑自栖遁，百巧百穷谁富奢。水旱是天祈是我，山川灵响本无差。
苦旱·其一
作者：韩淲
朝代：宋

望云渴雨验朝霞，不但田家更国家。
兵食固难资宝货，民饥岂为用泥沙。
一邱一壑自栖遯，百巧百穷谁富奢。
水旱是天祈是我，山川灵响本无差。
苦旱·其三
作者：韩淲
朝代：宋

孤坐焦心气不苏，炎风畏景逼头颅。涧流已断无萍实，园圃俱荒失芋区。絺绤纵施衣复汗，简编虽近墨难濡。人嘲褦襶交游绝，头白昏昏发懒梳。
苦旱·其三
作者：韩淲
朝代：宋

孤坐焦心气不苏，炎风畏景逼头颅。
涧流已断无萍实，园圃俱荒失芋区。
絺绤纵施衣復汗，简编虽近墨难濡。
人嘲褦襶交游绝，头白昏昏髮懒梳。
苦旱·其二
作者：韩淲
朝代：宋
体裁：七言律诗

林热江浑其奈何，冷菰寒玉漫诗歌。南游禹穴古能几，北望神州兵又多。畎亩乏财愁折帛，仓场储粟仰秋禾。幽泉坎井徒争汲，尽日骄阳过碧萝。
苦旱·其五
作者：韩淲
朝代：宋

去年水溢愁无地，今岁旱乾唯告天。润泽且为南亩计，清凉终作北窗眠。师兴而雨春秋传，星有好风洪范篇。上郭桥头看竞祷，大霞宫顶记曾迁。
苦旱·其五
作者：韩淲
朝代：宋

去年水溢愁无地，今岁旱干唯告天。
润泽且为南亩计，清凉终作北窗眠。
师兴而雨春秋传，星有好风洪范篇。
上郭桥头看竞祷，大霞宫顶记曾迁。
苦旱·其四
作者：韩淲
朝代：宋

岁晚霜天雪夜时，地炉无火亦频吹。如今旱杀热难过，以昔穷忙寒不知。岁月只随时变换，乾坤徒使气推移。冯生众庶真何谓，翻手为云雨亦奇。
苦旱·其四
作者：韩淲
朝代：宋

岁晚霜天雪夜时，地炉无火亦频吹。
如今旱杀热难过，以昔穷忙寒不知。
岁月只随时变换，干坤徒使气推移。
冯生众庶真何谓，翻手为云雨亦奇。
苦益菜
作者：韩淲
朝代：宋

宜油宜酱复宜葱，熟炒堆盘放箸空。应怪辛勤营一饱，幽人元自有家风。南烹蛙黾颇腥臊，北食羔豚亦太豪。老觉閒身便野蔌，口头虽苦意殊高。荠甘荼苦本难齐，苦尽甘回信不迷。日日晓凉和露采，山间寻得便提携。
苦益菜·其一
作者：韩淲
朝代：宋

宜油宜酱复宜葱，熟炒堆盘放箸空。应怪辛勤营一饱，幽人元自有家风。
苦益菜·其一
作者：韩淲
朝代：宋

宜油宜醤復宜葱，熟炒堆盘放筯空。
应怪辛勤营一饱，幽人元自有家风。
苦益菜·其三
作者：韩淲
朝代：宋
体裁：七言绝句

荠甘荼苦本难齐，苦尽甘回信不迷。日日晓凉和露采，山间寻得便提携。
苦益菜·其二
作者：韩淲
朝代：宋
体裁：七言绝句

南烹蛙黾颇腥臊，北食羔豚亦太豪。老觉閒身便野蔌，口头虽苦意殊高。
苦阴
作者：韩淲
朝代：宋

梅熟麦秀时，浓阴多转晴。础润雷掣电，沟壑须臾平。清风四起处，郁蒸或不轻。今兹冷气深，经旬压檐声。
苦阴
作者：韩淲
朝代：宋

梅熟麦秀时，浓阴多转晴。
础润雷掣电，沟壑须臾平。
清风四起处，鬰蒸或不轻。
今兹冷气深，经旬压檐声。
苦雨
作者：韩淲
朝代：宋
体裁：五言律诗

开岁晴非少，经旬雨是多。涧寒人迹断，山暖鸟声和。试手应如画，回身易掷梭。无聊宜已矣，有兴竟云何。
苦雨
作者：韩淲
朝代：宋
体裁：七言律诗

阴阴天气恰如秋，雨密还稀不断头。积土纵横聚蚯蚓，败墙零落上蜗牛。支颐习静犹成趣，搔首寻思只伴愁。安得雄风埽雌霓，满湖晴日弄扁舟。
茅斋
作者：韩淲
朝代：宋

鹭鸶林下得周旋，回首凄凉十五年。岂谓交游寻旧约，不堪朋友话新编。翠连山色高还耸，绿满湖波散复圆。小酌更多今古意，薰风吹树听鸣蝉。
茅斋
作者：韩淲
朝代：宋

鹭鸶林下得周旋，回首凄凉十五年。
岂谓交游寻旧约，不堪朋友话新编。
翠连山色高还耸，绿满湖波散復圆。
小酌更多今古意，熏风吹树听鸣蝉。
茶山
作者：韩淲
朝代：宋

人日游茶山，点检山下泉。载惟两贤祠，缅邈桑苧仙。岂无高洁怀，何有香火缘。雨晴动春事，草树含芳妍。独来宴坐久，湛然还惘然。扶舆度归路，寻友了閒篇。南风满脩竹，两贤凛如生。残僧具汤饼，茗椀寒泉清。归来涉城市，货殖何纵横。溪明漾长桥，履此复畅情。喧寂等一境，人世不足惊。北窗卧微凉，神思才清平。
茶山·其一
作者：韩淲
朝代：宋

人日游茶山，点检山下泉。
载惟两贤祠，缅邈桑苎仙。
岂无高洁怀，何有香火缘。
雨晴动春事，草树含芳妍。
独来宴坐久，湛然还惘然。
扶舆度归路，寻友了閒篇。
茶山·其一
作者：韩淲
朝代：宋

人日游茶山，点检山下泉。载惟两贤祠，缅邈桑苧仙。岂无高洁怀，何有香火缘。雨晴动春事，草树含芳妍。独来宴坐久，湛然还惘然。扶舆度归路，寻友了閒篇。
茶山·其二
作者：韩淲
朝代：宋

南风满修竹，两贤凛如生。
残僧具汤餠，茗椀寒泉清。
归来涉城市，货殖何纵横。
溪明漾长桥，履此復畅情。
喧寂等一境，人世不足惊。
北窗卧微凉，神思纔清平。
茶山·其二
作者：韩淲
朝代：宋

南风满脩竹，两贤凛如生。残僧具汤饼，茗椀寒泉清。归来涉城市，货殖何纵横。溪明漾长桥，履此复畅情。喧寂等一境，人世不足惊。北窗卧微凉，神思才清平。
茶山·其二
作者：韩淲
朝代：宋
体裁：古风

南风满脩竹，两贤凛如生。残僧具汤饼，茗碗寒泉清。归来涉城市，货殖何纵横。溪明漾长桥，履此复畅情。喧寂等一境，人世不足惊。北窗卧微凉，神思才清平。
茶山赠远老
作者：韩淲
朝代：宋

一榻云居十七年，茶山香火了闲缘。随身竿木初无地，到手钤槌亦信天。唤起两贤谁种竹，来寻北郭我烹泉。尘尘刹刹众生浊，消得禅宗建法筵。
茶山赠远老
作者：韩淲
朝代：宋

一榻云居十七年，茶山香火了闲缘。
随身竿木初无地，到手钤槌亦信天。
唤起两贤谁种竹，来寻北郭我烹泉。
尘尘剎剎众生浊，消得禅宗建法筵。
草堂
作者：韩淲
朝代：宋

杜陵柟树草堂前，至今物色归吟边。
玉溪清泚太霞仙，我亦见之谁谓然。
书窗明明有公子，坐对新诗发琼蘂。
春云霭空风过耳，为作匾名识其美。
草堂
作者：韩淲
朝代：宋

杜陵楠树草堂前，至今物色归吟边。玉溪清泚太霞仙，我亦见之谁谓然。书窗明明有公子，坐对新诗发琼蕊。春云霭空风过耳，为作匾名识其美。
莫堂为柴丈参议题
作者：韩淲
朝代：宋

冲风冲雨傍孤城，旋借篮舆上岸行。零落交游难屈指，峥嵘耆旧可寻盟。共披庄列心何妙，更话曹刘眼倍明。但愿先生博长健，笑看犬吠与鸡鸣。
莫堂为柴丈参议题
作者：韩淲
朝代：宋

衝风衝雨傍孤城，旋借篮舆上岸行。
零落交游难屈指，峥嵘耆旧可寻盟。
共披庄列心何妙，更话曹刘眼倍明。
但愿先生博长健，笑看犬吠与鷄鸣。
莹中自余杭送兰笋·其二
作者：韩淲
朝代：宋

常记林间烧笋时，饱餐香饭浪吟诗。
如今白髮王城裏，甜苦堆盘只自知。
莹中自馀杭送兰笋·其一
作者：韩淲
朝代：宋
体裁：七言绝句

青璧兰花带土来，极知禅老为移栽。斩新叶底含风露，满眼尘埃亦暂开。
莹中自馀杭送兰笋·其二
作者：韩淲
朝代：宋
体裁：七言绝句

常记林间烧笋时，饱餐香饭浪吟诗。如今白发王城里，甜苦堆盘只自知。
菩萨蛮·今年是处梅花早
作者：韩淲
朝代：宋
体裁：词

今年是处梅花早。分明开到章泉好。兄弟寿杯同。暗香明月风。风流文物旧。春意枝枝透。儿侄定飞轩。衣冠与世传。
菩萨蛮·南枝已见春消息
作者：韩淲
朝代：宋
体裁：词

南枝已见春消息。
今年为寿方知得。
俾尔炽而昌。
流霞浮暗香。
蓬壶清浅水。
笑指云阶喜。
高论不规模。
平戎赋两都。
菩萨蛮·平生常为梅花醉
作者：韩淲
朝代：宋
体裁：词

平生常为梅花醉。
数枝滴滴香沾袂。
雪后月华明*胆瓶无限清。
夜深灯影瘦。
饮尽杯中酒。
明日景尤新。
人间都是春。
菩萨蛮·归来又喜山中约
作者：韩淲
朝代：宋
体裁：词

归来又喜山中约。菊枝桂树真宜酌。兴尽只观山。秋深方闭关。会须追雅步。策蹇或肩舆。少待必能治。膏肓泉石医。
菩萨蛮·晚云烘日枝南北
作者：韩淲
朝代：宋
体裁：词

晚云烘日枝南北。一杯未尽梅花曲。城郭小春回。暗香开未开。留连吾欲醉。醉眼红尘外。多少老心情。景清人亦清。
菩萨蛮·海棠欲谢绵飞柳
作者：韩淲
朝代：宋
体裁：词

海棠欲谢绵飞柳。柳丝自拂行人首。上巳是清明。新烟带粥饧。轻阴帘幕冷。闲却秋千影。曲水兴无涯。丽人花半遮。
菩萨蛮·的皪南枝横县宇
作者：韩淲
朝代：宋
体裁：词

的皪南枝横县宇。空山无此新花吐。手种几多梅。迎霜今已开。簪屏聊隐几。诗与君应喜。更报晏斋翁。相将索笑同。
菩萨蛮·胡教生朝
作者：韩淲
朝代：宋

南枝已见春消息。今年为寿方知得。俾尔炽而昌。流霞浮暗香。蓬壶清浅水。笑指云阶喜。高论有规模。平戎赋两都。
菩萨蛮·花溪碧
作者：韩淲
朝代：宋
体裁：词

丝丝柳色清愁织。山城望断花溪碧。回首仲宣楼。登临无计愁。雨声吹海立。流转韶光急。九万有鹏程。沈香天上亭。
菩萨蛮·花间意
作者：韩淲
朝代：宋
体裁：词

小园红入春无际。新声休写花间意。一笑唤真真。香腮酒未醒。惜芳追胜事。畅饮馀诗思。无处说衷情。暗尘罗帐生。
菩萨蛮·陇头无驿奚为朵
作者：韩淲
朝代：宋
体裁：词

陇头无驿奚为朵。岩前有折宜来堕。风急雪云溪。诗清满意携。竹炉良夜饮。饮竟煎僧茗。梅以句深长。得花情未忘。
菩萨蛮·风前觅得梅花句
作者：韩淲
朝代：宋
体裁：词

风前觅得梅花句。香来自是相分付。片月动黄昏。一枝横酒尊。人间何处有。又到春时候。莫负此诗家。将心吟好花。
菩萨蛮（十五夜，昌甫约赋，寄刘簿）
作者：韩淲
朝代：宋
体裁：词

聚星亭下书堂水。冬来欲问梅花使。圭撮是何官。人间有底难。章泉词和去。交道元如故。转眼岁将穷。溪头鹤发翁。
菩萨蛮（同仲明饮山隐）
作者：韩淲
朝代：宋
体裁：词

雪云收尽晴风软。小山春浪晴波远。梅片已飞香。海棠红试妆。人言诗易与。酒盏谁分付。不是没心情。夕阳啼鸟声。
菩萨蛮（寿昌甫生朝）
作者：韩淲
朝代：宋

今年是处梅花早。分明开到章泉好。兄弟寿杯同。暗香明月风。
风流文物旧。春意枝枝透。儿女失定飞轩。衣冠与世传。
菩萨蛮（张饶县以一枝梅来，和韵）
作者：韩淲
朝代：宋

的白乐南枝横县宇。空山无此新花吐。手种几多梅。迎霜今已开。
簪屏聊隐几。诗与君应喜。更报晏斋翁。相将索笑同。
菩萨蛮（次韵昌甫见贻生朝）
作者：韩淲
朝代：宋
体裁：词

春来晴雨常相半。水光风力花撩乱。山北与山南。行歌或再三。诵君诗过日。才大真盘屈。寿我敢言酬。相望亦饮不。
菩萨蛮（次韵）
作者：韩淲
朝代：宋
体裁：词

人间多少闲风度。薄情失记相逢处。绿鬓画鸦儿。旧巢双燕栖。舞衫回素玉。檀板声何蹙。一抹晚霞飞。泪痕无脸啼。
菩萨蛮（花间意）
作者：韩淲
朝代：宋

小园红入春无际。新声休写花间意。一笑唤真真。香腮酒未醒。
惜芳追胜事。畅饮余诗思。无处说衷情。暗尘罗帐生。
菩萨蛮（酒半戏成）
作者：韩淲
朝代：宋
体裁：词

秋林只共秋风老。秋山却笑秋吟少。恰恨有秋香。青岩秋夜凉。清秋须是酒。结客秋知否。醉笔写成秋。一秋无复愁。
菩萨蛮（野趣观梅）
作者：韩淲
朝代：宋

平生常为梅花醉。数枝滴滴香沾袂。雪后月华明。胆瓶无限清。夜深灯影瘦。饮尽杯中酒。明日景尤新。人间都是春。
落日
作者：韩淲
朝代：宋

落日青松间，疎明山翠寒。
谁于元气中，弄此赤玉丸。
我心本清阳，阴浊不可干。
虞渊下可取，快饮杯勿干。
落日
作者：韩淲
朝代：宋

落日青松间，疏明山翠寒。谁于元气中，弄此赤玉丸。我心本清阳，阴浊不可干。虞渊下可取，快饮杯勿乾。
落花
作者：韩淲
朝代：宋
体裁：七言绝句

满地春风醉不知，汉皋金谷任他吹。落花回雪真何有，宛转如云点缀迟。
葛洪川
作者：韩淲
朝代：宋
体裁：七言律诗

葛洪川畔试寻诗，圆泽精魂世孰知。但见野僧相指点，独怜游子转伤悲。湍流涧水侵苔藓，磊落山岩拂树枝。我亦赏吟风月尔，人间今古信如斯。
葛溪
作者：韩淲
朝代：宋
体裁：五言绝句

流传葛仙翁，此溪尝化龙。抱朴今何在，閒来问古踪。
蒙泉
作者：韩淲
朝代：宋

一泓泉水古，依旧浸岩边。
太史晁鷄肋，遗吟尚可传。
蒙泉
作者：韩淲
朝代：宋

一泓泉水古，依旧浸岩边。太史晁鸡肋，遗吟尚可传。
蕙斛赠赵倅次韵谢其所赋
作者：韩淲
朝代：宋

层华旖旎正关春，正苦无诗与写真。持送平分风月手，果题香草属幽人。光风转处影摇春，寂寂茅檐自养真。痛饮读骚纕且纫，应言憔悴昔何人。
蕙斛赠赵倅次韵谢其所赋·其一
作者：韩淲
朝代：宋
体裁：七言绝句

层华旖旎正关春，正苦无诗与写真。持送平分风月手，果题香草属幽人。
蕙斛赠赵倅次韵谢其所赋·其二
作者：韩淲
朝代：宋
体裁：七言绝句

光风转处影摇春，寂寂茅檐自养真。痛饮读骚纕且纫，应言憔悴昔何人。
蕨菜
作者：韩淲
朝代：宋

春华满眼倦寻诗，蕨菜才来又赋之。雷雨动山应偪塞，风云垂地正奔驰。僧盘何苦分荤素，鼎食那能问瘠肥。珍重方斋家送似，为加餐饭亦何其。
蕨菜
作者：韩淲
朝代：宋

春华满眼倦寻诗，蕨菜纔来又赋之。
雷雨动山应偪塞，风云垂地正奔驰。
僧盘何苦分荤素，鼎食那能问瘠肥。
珍重方斋家送似，为加餐饭亦何其。
薄暮一二邻友见过
作者：韩淲
朝代：宋
体裁：古风

燃烛炽炉炭，小雪冬已深。朋从把薄醪，不受寒暑侵。山空风夜号，落叶鸺鹠音。挥手语坐人，尽醉惜此心。
薜农寺连月不相见雪中思其所居对湖山之胜一诗呈之
作者：韩淲
朝代：宋
体裁：七言律诗

窗外湘山雪正奇，不知曾费几篇诗。我穷正堕京城日，公达宜居台省时。春近定须归柳叶，腊残应弗问梅枝。他年拂袖岷峨去，好话江东有客思。
虞美人·晓来一阵催花雨
作者：韩淲
朝代：宋
体裁：词

晓来一阵催花雨。正桃李、横塘处。笙歌帘幕燕莺喧。春在人间不老、谷城仙。潇湘图画迎千骑。襦裤欢声起。功名风虎庆云龙。更看万钉横带、系金狨。
虞美人·西湖十里孤山路
作者：韩淲
朝代：宋

西湖十里孤山路。
犹记荷花处。
翠茎红蕊最关情。
不是熏风、吹得晚来晴。
而今老去丹青底。
醉腻娇相倚。
棹歌声缓采香归。
如梦如酲、新月照涟漪。
虞美人·送君报最登朝路
作者：韩淲
朝代：宋
体裁：词

送君报最登朝路。初整曹装处。又因杯酒见馀情。凉雨灵山阁上、月初晴。醺然领客襟怀底。消得阑干倚。风流别乘我依归。清誉冰溪棠荫、绿漪漪。
虞美人（代儿寿黄靖州）
作者：韩淲
朝代：宋

晓来一阵催花雨。正桃李、横塘处。笙歌帘幕燕莺喧。春在人间不老、谷城仙。
潇湘图画迎千骑。襦袴欢声起。功名风虎庆云龙。更看万钉横带、系金狨。
虞美人（姑苏画莲）
作者：韩淲
朝代：宋
体裁：词

西湖十里孤山路。犹记荷花处。翠茎红蕊最关情。不是薰风、吹得晚来晴。而今老去丹青底。醉腻娇相倚。棹歌声缓采香归。如梦如酲、新月照涟漪。
虞美人（赵＿·酌别灵山阁）
作者：韩淲
朝代：宋

送君报最登朝路。初整曹装处。又因杯酒见余情。凉雨灵山阁上、月初晴。
醺然领客襟怀底。消处阑干倚。风流别乘我依归。清誉冰溪棠荫、绿漪漪。
蚊
作者：韩淲
朝代：宋

有时坐起到天明，剔尽残缸数尽更。
冬暖号寒犹可事，生憎蚊脚鬓边声。
蚊
作者：韩淲
朝代：宋

有时坐起到天明，剔尽残缸数尽更。冬煖号寒犹可事，生憎蚊脚鬓边声。
蜡梅
作者：韩淲
朝代：宋
体裁：古风

家山蜡梅开，历历水边树。故园不可见，胡能写吟句。随风惜其姿，破雾得其趣。淋漓衔一杯，错莫展数步。不道缁尘中，恼我尚沉痼。瓶簪良自佳，但恐失平素。香传疑麝煤，体弱岂金铸。我居小窗横，幽怀眇回互。
蝶恋花 其二 次韵郑一
作者：韩淲
朝代：宋

千叶香梅春在手。日薄帘栊，花影遮前后。小立徐行还易久。微吟莫厌伤多酒。拾翠流红弦管透。望断青青，休问行人柳。往事如云如梦否。连天芳草惊依旧。
蝶恋花·千叶香梅春在手
作者：韩淲
朝代：宋
体裁：词

千叶香梅春在手。
日薄帘栊，花影遮前后。
小立徐行还易久。
微吟莫厌伤多久。
拾翠流红弦管透。
望断青青，休问行人柳。
往事如云如梦否。
连天芳草惊依旧。
蝶恋花·尽道今年春较早
作者：韩淲
朝代：宋
体裁：词

尽道今年春较早。梅与人情，觉得梅偏好。一树南豅香未老。春风已自生芳草。来自城中犹带晓。行到君家，细雨吹池沼。怅望沙坑须会到。玉溪此意年时少。
蝶恋花·未就丹砂须九转
作者：韩淲
朝代：宋
体裁：词

未就丹砂须九转。谁把新词，歌绕梁尘遍。拍拍韶华春意满。揆予初度文何健。恰是山花汀草远。独乐园林，不梦笙歌殿。灵气仙才非小见。霞杯漫道蟠桃献。
蝶恋花·道上疏梅花一树
作者：韩淲
朝代：宋
体裁：词

道上疏梅花一树。人去人来，不管流年度。闲过南豅同散步。东风为我吹香去。试问青春今几许。明日新正，溪影横山暮。遮莫攀翻君且住。心儿却在题诗处。
蝶恋花·野趣轩看玉色木犀
作者：韩淲
朝代：宋
体裁：词

斜日清霜山薄暮。行到桥东，林竹疑无路。小院横窗香噀雾。胆屏曲几花如雨。细酌心情因少驻。九万刚风，寒影吹琼素。不是月宫那有许。霓裳舞彻凌波步。
蝶恋花（三十日归途村店市酒，成季、子任同酌而歌）
作者：韩淲
朝代：宋

道上疏梅花一树。人去人来，不管流年度。闲过南＿同散步。东风为我吹香去。
试问青春今几许。明日新正，溪影横山暮。遮莫攀翻君且住。心儿却在题诗处。
行甫载酒为别
作者：韩淲
朝代：宋
体裁：古风

霜天出晴日，山外看烟霏。长松覆兰若，酌我何当归。人情令飘洒，世路徒依违。景旷诗自成，一觞还屡挥。
衝雨小舟上南港
作者：韩淲
朝代：宋

拖舟上寒濑，冥冥吹雨来。
连绵岸草合，断落山林开。
鴈鹜杳灭没，鳬鸥正沿洄。
舣舟见修竹，题句復寻杯。
补篱
作者：韩淲
朝代：宋

补篱去恶竹，修径护幽草。微风入庭榭，秋雨汎池沼。荷香浸狂澜，林影动深窈。宽平日月闲，湫隘天地小。
补篱
作者：韩淲
朝代：宋

补篱去恶竹，修径护幽草。
微风入庭榭，秋雨泛池沼。
荷香浸狂澜，林影动深窈。
宽平日月闲，湫隘天地小。
袖手
作者：韩淲
朝代：宋

袖手坐春昼，渊渊古井水。倦漉渊明巾，姑隐子綦几。沉冥极颠末，昭彻贵表里。裕矣得失心，隘哉洗其耳。
袖手
作者：韩淲
朝代：宋

袖手坐春昼，渊渊古井水。
倦漉渊明巾，姑隠子綦几。
沉冥极颠末，昭彻贵表裏。
裕矣得失心，隘哉洗其耳。
西山岳祠
作者：韩淲
朝代：宋
体裁：五言律诗

西山桥外路，傍水去穿林。石柱岧峣起，溪流宛转深。清音成小立，爽气入孤斟。晻霭丛祠处，归涂月已侵。
西山道院立春日
作者：韩淲
朝代：宋
体裁：七言律诗

春风吹我上箯舆，山路梅花已雪如。道院闲寻旧题句，故人不寄一行书。物华满眼知春至，世事装怀逼岁除。犹喜重来有佳伴，何妨相送入樵渔。
西岩
作者：韩淲
朝代：宋
体裁：七言绝句

石径却思乌石寺，寺岩不数赭亭山。一望远村霜日白，酒随吟句入高寒。
西江月·春色着人多少
作者：韩淲
朝代：宋

春色着人多少，溪头桃杏舒红。
杖藜相与过桥东。
往事旧欢如梦。
花底醉眠芳草，柳边嘶入骄骢。
如今憔悴坐诗穷。
莫问酰鸡舞瓮。
西江月·晚春时候
作者：韩淲
朝代：宋
体裁：词

闻道晚春时候，暖风是处花飘。游人争渡水南桥。多少池塘春草。跃马谁联玉勒，钓鱼应泛兰�。韶光何限不逍遥。输与溪鸥野鸟。
西江月·梅蕊小春天气
作者：韩淲
朝代：宋
体裁：词

梅蕊小春天气，橘林良月风光。五云边近九霞觞。美景初无尽藏。老矣相逢湖海，年来游遍潇湘。诗情满眼兴何长。赢得烟霄直上。
西江月·次韵
作者：韩淲
朝代：宋
体裁：词

风暖晨光寂寂，月明夜气沈沈。山间林下步轻阴。花柳飞绵布锦。酒病向谁能遣，春愁惟我难禁。尊前一曲断肠声。梦破晓窗攲枕。
西江月·闻道晚春时候
作者：韩淲
朝代：宋
体裁：词

闻道晚春时候，暖风是处花飘。游人争渡水南桥。多少池塘春草。跃马谁联玉勒，钓鱼应泛兰桡。韶光何限不逍遥。输与溪鸥野鸟。
西江月·风暖晨光寂寂
作者：韩淲
朝代：宋
体裁：词

风暖晨光寂寂，月明夜气沈沈。山间林下步轻阴。花柳飞绵布锦。酒病向谁能遣，春愁惟我难禁。尊前一曲断肠声。梦破晓窗敧枕。
西江月（十一月初六日夜偶成）
作者：韩淲
朝代：宋
体裁：词

日日山迷水癖，年年书恼诗痴。寻思那里要他知。试比古人犹未。往往眼甜口苦，常常心是身非。如何则甚破他疑。只学今人足矣。
西江月（次韵赵路分）
作者：韩淲
朝代：宋
体裁：词

脉脉蜂黄蝶粉，盈盈水秀山明。卖花声里听吹饧。佳丽芳华韵胜。下上休看舞燕，惺忪一任啼莺。枕痕屏曲梦关情。酒醒春宵漏尽。
西江月（走笔因宋九韵示黄六）
作者：韩淲
朝代：宋
体裁：词

春色著人多少，溪头桃杏舒红。杖藜相与过桥东。往事旧欢如梦。花底醉眠芳草，柳边嘶入骄骢。如今憔悴坐诗穷。莫问醯鸡舞瓮。
西畴寄月露
作者：韩淲
朝代：宋

泉香月露堕吾前，梦绕西畴觅醉仙。凉入荷风吹柳雨，罢琴寻句听鸣蝉。
西畴寄月露
作者：韩淲
朝代：宋

泉香月露堕吾前，梦遶西畴觅醉仙。
凉入荷风吹柳雨，罢琴寻句听鸣蝉。
西窗望北高峰清甚
作者：韩淲
朝代：宋
体裁：七言绝句

破晓轻寒忽满楼，高峰云亦未能收。萧萧便有风前叶，湖海溪山日夜流。
西轩
作者：韩淲
朝代：宋

闻道西轩整，登临识自今。溪山虽郭外，楼殿接池阴。旧观赵岐发，新诗尹喜深。水南如此胜，吾老复关心。
西轩
作者：韩淲
朝代：宋

闻道西轩整，登临识自今。
溪山虽郭外，楼殿接池阴。
旧观赵岐发，新诗尹喜深。
水南如此胜，吾老復关心。
见成季昆仲
作者：韩淲
朝代：宋

岁前三日到君家，溪雾连山雨两涯。香汎茶甘拥炉坐，纸窗瓶水浸梅花。
见成季昆仲
作者：韩淲
朝代：宋

岁前三日到君家，溪雾连山雨两涯。
香泛茶甘拥炉坐，纸窗瓶水浸梅花。
观李参政墓
作者：韩淲
朝代：宋
体裁：七言绝句

石壁云泉四十秋，儿时来往见风流。可堪松柏衣冠地，世事深沉懒转头。
观柳见桃
作者：韩淲
朝代：宋

柳已看看暖，桃仍恰恰开。叶间惊甚雨，花外合轻雷。不分青春半，其如素发催。官閒惟可句，心醉也寻杯。
观柳见桃
作者：韩淲
朝代：宋

柳已看看暖，桃仍恰恰开。
叶间惊甚雨，花外合轻雷。
不分青春半，其如素髮催。
官閒惟可句，心醉也寻杯。
观莲见雨
作者：韩淲
朝代：宋
体裁：七言绝句

竹送荷擎雨脚斜，凉轩初试一杯茶。逢人莫道溪南好，暑月能清只数家。
视民如伤书呈上饶因其诗次韵
作者：韩淲
朝代：宋

此话休嘲道学残，忧时当复寸心丹。扶沟在昔多遗绪，西伯于前实肇端。县邑岂皆椎剥甚，民农惟独抚摩宽。因公善治重拈起，侑坐谁图作美观。
视民如伤书呈上饶因其诗次韵
作者：韩淲
朝代：宋

此话休嘲道学残，忧时当復寸心丹。
扶沟在昔多遗绪，西伯于前实肇端。
县邑岂皆椎剥甚，民农惟独抚摩宽。
因公善治重拈起，侑坐谁图作美观。
觉安寺
作者：韩淲
朝代：宋

寒夜萧萧一枕清，小窗梦破竹风声。
不知身在红尘裏，何处知今有宦情。
觉安寺
作者：韩淲
朝代：宋

寒夜萧萧一枕清，小窗梦破竹风声。不知身在红尘里，何处知今有宦情。
访南岩一滴泉
作者：韩淲
朝代：宋

僧逃寺已摧，唯余旧堂殿。
颠倒但土木，彷佛昔所见。
山寒少阳燄，崖冷尽冰线。
曾无五六年，骤觉荒凉变。
遗基尚可登，一滴泉自溅。
忆昨淳熙秋，诸老所闲燕。
晦庵持节归，行李自畿甸。
来访吾翁庐，翁出成饮饯。
因约徐衡仲，西风过游衍。
辛师倏然至，载酒具殽膳。
四人语笑处，识者知叹羡。
摩挲题字在，苔藓忽侵徧。
壬寅到庚申，风景过如箭。
惊心半存没，历览步徐转。
回思劝耕地，尝着郡侯宴。
今亦不能来，草木漫葱蒨。
人间之废坏，物力费营缮。
不如姑付之，猿鸟自啼啭。
访南岩一滴泉
作者：韩淲
朝代：宋

僧逃寺已摧，唯馀旧堂殿。颠倒但土木，彷佛昔所见。山寒少阳燄，崖冷尽冰线。曾无五六年，骤觉荒凉变。遗基尚可登，一滴泉自溅。忆昨淳熙秋，诸老所闲燕。晦庵持节归，行李自畿甸。来访吾翁庐，翁出成饮饯。因约徐衡仲，西风过游衍。辛师倏然至，载酒具殽膳。四人语笑处，识者知叹羡。摩挲题字在，苔藓忽侵遍。壬寅到庚申，风景过如箭。惊心半存没，历览步徐转。回思劝耕地，尝著郡侯宴。今亦不能来，草木漫葱茜。人间之废坏，物力费营缮。不如姑付之，猿鸟自啼啭。
访古寺
作者：韩淲
朝代：宋

一代文鸣能几人，要须终古景长新。
我来盘礴古洲晚，君亦为开三径春。
山远地平知得句，林疎花近有閒身。
兹游颇快生双眼，相赏暂时情转亲。
访古寺
作者：韩淲
朝代：宋

一代文鸣能几人，要须终古景长新。我来盘礴古洲晚，君亦为开三径春。山远地平知得句，林疏花近有閒身。兹游颇快生双眼，相赏暂时情转亲。
访吴推官津亭因唤船小酌而归
作者：韩淲
朝代：宋
体裁：七言律诗

沿洄舣泊更跻攀，好事来寻小艇閒。却忆武昌游赤壁，可怜姑熟醉青山。岸凉崦霭知空谷，水远汀沙见浅湾。惜别且同幽兴熟，鳣鱼泼泼鸟关关。
访履常于斯远所馆书楼
作者：韩淲
朝代：宋

楼居两仙人，冰雪玉炼颜。
整整羽袂飘，意象高且闲。
尘眼一见之，竟日几忘还。
归来山空寒，明月流松关。
访履常于斯远所馆书楼
作者：韩淲
朝代：宋

楼居两仙人，冰雪玉鍊颜。整整羽袂飘，意象高且闲。尘眼一见之，竟日几忘还。归来山空寒，明月流松关。
访杰上人
作者：韩淲
朝代：宋

涧道湿冻雨，林扉藏断云。
寒声肃肃起，暝色杳杳分。
斋余随动息，禅外失知闻。
坐久催煎茗，炉深亦炷熏。
访杰上人
作者：韩淲
朝代：宋

涧道湿冻雨，林扉藏断云。寒声肃肃起，暝色杳杳分。斋馀随动息，禅外失知闻。坐久催煎茗，炉深亦炷熏。
访杰师不值
作者：韩淲
朝代：宋

老于交往喜寻僧，涧道微寒水未冰。尽日应身何处供，夜钟谁上佛前灯。
访杰师不值
作者：韩淲
朝代：宋

老于交往喜寻僧，磵道微寒水未冰。
尽日应身何处供，夜钟谁上佛前灯。
访滕贤良邂逅周察推同饮池上
作者：韩淲
朝代：宋
体裁：五言绝句

春风杂花池，宾主两相视。落日忽已晴，洗盏可无醉。
访耿运干不值
作者：韩淲
朝代：宋

束结新楼挟带湖，月台凌厉雪晴初。
主人不见望犹美，客子空归兴亦舒。
支径草黄飞野鸟，露洲莎绿下舂鉏。
梅梢过腊花争发，城裏分明物外居。
访耿运干不值
作者：韩淲
朝代：宋

束结新楼挟带湖，月台凌厉雪晴初。主人不见望犹美，客子空归兴亦舒。支径草黄飞野鸟，露洲莎绿下舂锄。梅梢过腊花争发，城里分明物外居。
诗谢文显兄弟载酒并简子畅二首
作者：韩淲
朝代：宋

几椽牢落依僧住，二妙慇勤载酒来。名节似君真有道，交游著我定怜才。谭高屡激清风起，归近何嫌落日催。苦忆平生溧阳尉，驱车政尔犯黄埃。柱杖敲门借竹看，步随纾曲转林端。架边绿蔓阴成幄，桥下清流春有湍。君作屋庐嫌近俗，我因岩谷遂深盘。傥思出郭少尘事，或命巾车初不难。
诗谢文显兄弟载酒并简子畅二首·其一
作者：韩淲
朝代：宋

几椽牢落依僧住，二妙慇勤载酒来。
名节似君真有道，交游着我定怜才。
谭高屡激清风起，归近何嫌落日催。
苦忆平生溧阳尉，驱车政尔犯黄埃。
诗谢文显兄弟载酒并简子畅二首·其一
作者：韩淲
朝代：宋

几椽牢落依僧住，二妙慇勤载酒来。名节似君真有道，交游著我定怜才。谭高屡激清风起，归近何嫌落日催。苦忆平生溧阳尉，驱车政尔犯黄埃。
诗谢文显兄弟载酒并简子畅二首·其二
作者：韩淲
朝代：宋
体裁：七言律诗

柱杖敲门借竹看，步随纾曲转林端。架边绿蔓阴成幄，桥下清流春有湍。君作屋庐嫌近俗，我因岩谷遂深盘。傥思出郭少尘事，或命巾车初不难。
诗逢
作者：韩淲
朝代：宋
体裁：七言律诗

诗逢恶境无一字，酒为可人须百杯。醉眼却愁天地窄，颓龄肯受岁华催。秋生远树吹红叶，雨过空庭满绿苔。饮罢从教黄鹄举，吟边宜看白鸥来。
诸葛解元家分韵
作者：韩淲
朝代：宋
体裁：古风

溪横葛陂水，上有稚川宅。欢言一壶酒，未觉千岁隔。诗经茱菊节，人语风雨夕。雅俗调本殊，奚止相什百。
读东溪可正平诗
作者：韩淲
朝代：宋

冰霜落涧岁云暮，寂寂远岫松风回。
村深古寺作钟磬，车马路断樵者来。
参差一抹起宿雁，清浅数枝横小梅。
日昃翠寒云屋迥，竹炉煨火尽余杯。
读东溪可正平诗
作者：韩淲
朝代：宋

冰霜落涧岁云暮，寂寂远岫松风回。村深古寺作钟磬，车马路断樵者来。参差一抹起宿雁，清浅数枝横小梅。日昃翠寒云屋迥，竹炉煨火尽馀杯。
读书
作者：韩淲
朝代：宋
体裁：七言绝句

窗明晴日小楼居，静坐閒翻案上书。理路渐通文向熟，试将回向此心初。
读半山诗
作者：韩淲
朝代：宋
体裁：七言绝句

钟山投老漫寻诗，幽草闲花水满陂。步转暖风还尽日，坐因凉雨独移时。
读唐韩文公和皇甫持正陆浑山火诗
作者：韩淲
朝代：宋
体裁：七言绝句

神焦鬼烂陆浑山，皇甫与韩吟其间。曲突徙薪城市事，可怜焦土是咸关。
读归去来词
作者：韩淲
朝代：宋
体裁：七言绝句

彭泽非缘懒折腰，便如莲社也萧条。经邱寻壑归来事，醉眼兴亡日月飘。
读徐湖雪句
作者：韩淲
朝代：宋

坐看何如更步行，草低叶滑小桥平。沾泥不作凡心浊，积水浑疑仙骨轻。云逼晓园几欲雨，烟开晚寺却嫌晴。一溪绕我山前去，未信溪山有我情。
读徐湖雪句
作者：韩淲
朝代：宋

坐看何如更步行，草低叶滑小桥平。
沾泥不作凡心浊，积水浑疑仙骨轻。
云逼晓园几欲雨，烟开晚寺却嫌晴。
一溪遶我山前去，未信溪山有我情。
读成季近诗慨然有怀诸人
作者：韩淲
朝代：宋

近来诗句无人道，犹得章泉与栗斋。寂寂南豅霜雪里，一枝梅蕊又能佳。因君却数旧过从，南北东西路亦通。孟达宣城何澹泊，樟丘斯远更丰融。梅山已谢小山老，律调不同情不殊。九日一尊潘德久，相思相与是西湖。
读成季近诗慨然有怀诸人·其一
作者：韩淲
朝代：宋

近来诗句无人道，犹得章泉与栗斋。
寂寂南豅霜雪裏，一枝梅蕊又能佳。
读成季近诗慨然有怀诸人·其一
作者：韩淲
朝代：宋

近来诗句无人道，犹得章泉与栗斋。寂寂南豅霜雪里，一枝梅蕊又能佳。
读成季近诗慨然有怀诸人·其三
作者：韩淲
朝代：宋
体裁：七言绝句

梅山已谢小山老，律调不同情不殊。九日一尊潘德久，相思相与是西湖。
读成季近诗慨然有怀诸人·其二
作者：韩淲
朝代：宋
体裁：七言绝句

因君却数旧过从，南北东西路亦通。孟达宣城何澹泊，樟丘斯远更丰融。
读昌甫诗
作者：韩淲
朝代：宋
体裁：七言绝句

玉山高并两峰寒，向背稀稠画亦难。一味清新无我爱，遥看直北是长安。
读渊明饮酒诗
作者：韩淲
朝代：宋
体裁：古风

山水幽绝处，吾亦难为情。此道世莫讲，肯计身后名。徇名与逃名，俱若可怜生。百年能几何，大半宠辱惊。醒醉一昭彻，本来孰亏成。
读韦苏州诗呈申之兼示八侄直之
作者：韩淲
朝代：宋

结发游上国，煌煌开吴京。州檄易湖海，所至尘虑婴。焉知二十载，潦倒还重经。亲党劳行役，朋来展交情。登临共翔集，离阔独怔营。暑气晓犹敛，堤水散新萍。得理景无违，安时事逾轻。
读韦苏州诗呈申之兼示八侄直之
作者：韩淲
朝代：宋

结髮游上国，煌煌开吴京。
州檄易湖海，所至尘虑婴。
焉知二十载，潦倒还重经。
亲党劳行役，朋来展交情。
登临共翔集，离阔独怔营。
暑气晓犹敛，堤水散新萍。
得理景无违，安时事逾轻。
读魏仲先处士诗有感偶成二首·其一
作者：韩淲
朝代：宋

顾影自婆娑，食贫如我何。
不嫌知己少，常畏识人多。
过涧耿独立，看山行自歌。
衡茅湿余雪，风叶乱烟波。
读魏仲先处士诗有感偶成二首·其一
作者：韩淲
朝代：宋

顾影自婆娑，食贫如我何。不嫌知己少，常畏识人多。过涧耿独立，看山行自歌。衡茅湿馀雪，风叶乱烟波。
读魏仲先处士诗有感偶成二首·其二
作者：韩淲
朝代：宋

涧泉韩仲止，生计聊复尔。无钱向谁嗟，有酒徒自喜。尽日览形容，流年惊发齿。夜夜犹早眠，寒来更慵起。
读魏仲先处士诗有感偶成二首·其二
作者：韩淲
朝代：宋

涧泉韩仲止，生计聊復尔。
无钱向谁嗟，有酒徒自喜。
尽日览形容，流年惊髮齿。
夜夜犹早眠，寒来更慵起。
读鲍谢诗
作者：韩淲
朝代：宋

山水能娱人，清气溢方州。曳杖僧坊侧，积潦看横流。风光草际变，云物天中浮。士岂悉慕蔺，吾其不梦周。缅邈五柳陶，归来事西畴。昼日夏方永，逝波川上惊。摇毫抒情思，莫知蛙黾鸣。老身偃仰间，遐心尚何征。顾步得所逢，挥手疑过清。黄流潏断港，青柳散前荣。夫我自荜门，伊人满芜城。景急语勿缓，混茫风雅生。
读鲍谢诗·其一
作者：韩淲
朝代：宋
体裁：古风

山水能娱人，清气溢方州。曳杖僧坊侧，积潦看横流。风光草际变，云物天中浮。士岂悉慕蔺，吾其不梦周。缅邈五柳陶，归来事西畴。
读鲍谢诗·其二
作者：韩淲
朝代：宋
体裁：古风

昼日夏方永，逝波川上惊。摇毫抒情思，莫知蛙黾鸣。老身偃仰间，遐心尚何征。顾步得所逢，挥手疑过清。黄流潏断港，青柳散前荣。夫我自荜门，伊人满芜城。景急语勿缓，混茫风雅生。
谒尹谏议墓
作者：韩淲
朝代：宋

髣髴儿时拜德容，中州江左事难同。高泉宰木阴阴绿，白发人来酹晓风。
谒尹谏议墓
作者：韩淲
朝代：宋

髣髴儿时拜德容，中州江左事难同。
高泉宰木阴阴绿，白髮人来酹晓风。
谒金门 其二 又
作者：韩淲
朝代：宋

幽意熟。吟啸春风自足。爽气初生晴未燠。相逢休问卜。画出高山盘谷。岩上飞云相逐。他日江东思渭北。断弦谁为续。
谒金门·不怕醉
作者：韩淲
朝代：宋
体裁：词

不怕醉。记取吟边滋味。幽草绿阴花絮里。莺啼双燕起。老去是何乡里。漠漠吴头楚尾。一曲荒山清照水。殢渠杯酒旨。
谒金门·带湖新月
作者：韩淲
朝代：宋
体裁：词

云外月。画出一痕清绝。梅已飘零桃未发。带湖烟水阔。汀渚尚留微雪。不恨酒融歌歇。老我多情胶漫结。半醒空自说。
谒金门·幽意熟
作者：韩淲
朝代：宋
体裁：词

幽意熟。
吟啸春风自足。
爽气初生晴未燠。
相逢休问卜。
画出高山盘谷。
岩上飞云相逐。
他日江东思渭北。
断舷谁为续。
谒金门·花影半
作者：韩淲
朝代：宋
体裁：词

花影半。晴色乍开云卷。择胜寻春愁日短。雨馀山路晚。涧底桃深红满。人意不禁闲远。胡蝶绕枝啼鸟怨。东风吹酒面。
谒金门·花肃肃
作者：韩淲
朝代：宋
体裁：词

花肃肃。杨柳三眠未足。一棹溪山新涨绿。旧欢无梦续。莫问杜鹃啼蜀。只有江南水竹。北客凄凉无伴独。春山生草木。
谒金门（方斋小集，有琴者，昌甫作词，和韵）
作者：韩淲
朝代：宋
体裁：词

闲度日。愁里费人辞辟。榆火新烟还熟食。小墙花槛直。锦字玉徽清集。何用主人留客。相赏暂时谁画得。庞公非浪出。
谒金门（春早湖山）
作者：韩淲
朝代：宋
体裁：词

春尚早。春入湖山渐好。人去人来虽未老。酒徒犹恨少。梅落桃开烟岛。日日更吹香草。一片芳心拚醉倒。冷云藏落照。
谒金门（次韵郑婺源）
作者：韩淲
朝代：宋
体裁：词

行又住。水远山遥村路。把酒问春春几许。老年花似雾。坐上风流张绪。留我我还难去。却忆章台飞柳絮。只愁萦暮雨。
谒金门（醉花春）
作者：韩淲
朝代：宋
体裁：词

人已醉。溪北溪南春意。击鼓吹箫花落未。杏梅桃共李。水底鱼龙惊起。推枕月明千里。伊吕衰翁徒尔耳。我怀犹未是。
谢乙翁上人
作者：韩淲
朝代：宋
体裁：五言律诗

雨后晚窗日，方杯燎竹炉。二茶劳见饷，一记又能摹。看了信何有，啜来昏更无。阿师莫作剧，我悔不逃儒。
谢人遗藷
作者：韩淲
朝代：宋
体裁：七言律诗

风起炉寒鬻未成，儿惊门底有人声。乃携藷药来相馈，尚带泥沙便可烹。夷以采薇清易足，屈于餐菊恨难平。老身得此浑无事，捧腹摩挲且莫鸣。
谢友人惠笋
作者：韩淲
朝代：宋
体裁：古风

知我出山久，忘却山中味。持赠忽满奁，不惮少破费。抽萌有生意，抱节无嫩气。祇恐人已俗，食之又何谓。
谢户曹载酒见访
作者：韩淲
朝代：宋
体裁：七言律诗

闭閤烧香正寂寥，忽看结客过衡茅。溪山有味真堪乐，松竹无心肯绝交。老树枕流倾社瓮，凉风吹月上山殽。浮梁饮散各归去，夜静水明摇柳梢。
谢昌甫到九峰
作者：韩淲
朝代：宋

二父知翁二十年，莫论上世往来贤。寓邦更到村庵远，不信翁心不黯然。灵井曾烦翁记文，至今流水对荒坟。孤儿自扫松间祭，人隔九泉闻不闻。
谢昌甫到九峰·其一
作者：韩淲
朝代：宋
体裁：七言绝句

二父知翁二十年，莫论上世往来贤。寓邦更到村庵远，不信翁心不黯然。
谢昌甫到九峰·其二
作者：韩淲
朝代：宋
体裁：七言绝句

灵井曾烦翁记文，至今流水对荒坟。孤儿自扫松间祭，人隔九泉闻不闻。
谢昌甫芋药
作者：韩淲
朝代：宋

山翁不管膏粱味，道士常从芝朮餐。想见散庵高洁地，竹垆深火对瓢箪。八年置散荒墟境，数月无祠迫暮冬。芋药五斤谁馈我，甑尘无用叹溪舂。
谢昌甫芋药·其一
作者：韩淲
朝代：宋
体裁：七言绝句

山翁不管膏粱味，道士常从芝朮餐。想见散庵高洁地，竹垆深火对瓢箪。
谢昌甫芋药·其二
作者：韩淲
朝代：宋
体裁：七言绝句

八年置散荒墟境，数月无祠迫暮冬。芋药五斤谁馈我，甑尘无用叹溪舂。
谢昌甫茶且嘱同往来诸友饮之
作者：韩淲
朝代：宋
体裁：古风

山翁包题抵书信，盥掌剥封乃茶茗。更看健句团笔阵，得之足以忘食寝。清风两腋何敢辜，常日诸人当聚饮。陆子泉头活火煎，一啜须令各苏醒。
谢章令率同官载酒
作者：韩淲
朝代：宋

宿麦雨可种，野梅冻欲坼。令君领宾从，假日访幽僻。阳升正初辰，道泰知有日。觞行既频屡，谈至或愤激。眷言数君才，何乃辱此邑。大夫如豫章，建厦固所急。簿公名家驹，荐士宜首及。尉曹学省彦，求盗岂其职。征官伟丈夫，名宦终见迫。顾我独亡赖，甘作山林役。定迁且半载，未有如□□。溪山为欣豫，闾里争诵说。意同邀陶潜，事异过执戟。人事果好乖，推迁已畴昔。
谢章令率同官载酒
作者：韩淲
朝代：宋

宿麦雨可种，野梅冻欲坼。
令君领宾从，假日访幽僻。
阳升正初辰，道泰知有日。
觞行既频屡，谈至或愤激。
眷言数君才，何乃辱此邑。
大夫如豫章，建厦固所急。
簿公名家驹，荐士宜首及。
尉曹学省彦，求盗岂其职。
征官伟丈夫，名宦终见迫。
顾我独亡頼，甘作山林役。
定迁且半载，未有如□□。
溪山为欣豫，闾里争诵说。
意同邀陶潜，事异过执戟。
人事果好乖，推迁已畴昔。
谢送石松
作者：韩淲
朝代：宋

大涤洞头双径间，望穷天目但槃跚。如今觅得云根树，景气祥飙溢翠寒。故人知我老生埃，天目春松亦茂哉。从此涧清山愈邃，移来不待著诗催。
谢送石松·其一
作者：韩淲
朝代：宋

大涤洞头双径间，望穷天目但槃跚。
如今觅得云根树，景气祥飈溢翠寒。
谢送石松·其一
作者：韩淲
朝代：宋

大涤洞头双径间，望穷天目但槃跚。如今觅得云根树，景气祥飙溢翠寒。
谢送石松·其二
作者：韩淲
朝代：宋

故人知我老生埃，天目春松亦茂哉。
从此涧清山愈邃，移来不待着诗催。
谢送石松·其二
作者：韩淲
朝代：宋

故人知我老生埃，天目春松亦茂哉。从此涧清山愈邃，移来不待著诗催。
谢黄子耕惠纸被时在钱塘乍冷无衾窘甚
作者：韩淲
朝代：宋

西江寒籐濯清冰，捣成楮衾起霜棱。
朱门鼎食笑弗顾，只有蕙帐眠山僧。
精緻不数毡毯厚，洁净未必绫锦能。
御冬气清神煜煜，暖老体轻梦腾腾。
幽人玩之喜欲舞，可与饮水同曲肱。
江夏无双知此意，又见寒来祇布被。
吴山客舍久穷愁，帝城贵家谁顾视。
急呼大儿开箧箱，取以赠吾真雅遗。
拂拭床间时自思，展转枕边诚有愧。
当如此衾坚且白，身外轻肥皆弃置。
谢黄子耕惠纸被时在钱塘乍冷无衾窘甚
作者：韩淲
朝代：宋

西江寒藤濯清冰，捣成楮衾起霜棱。朱门鼎食笑弗顾，只有蕙帐眠山僧。精致不数毡毯厚，洁净未必绫锦能。禦冬气清神煜煜，煖老体轻梦腾腾。幽人玩之喜欲舞，可与饮水同曲肱。江夏无双知此意，又见寒来祇布被。吴山客舍久穷愁，帝城贵家谁顾视。急呼大儿开箧箱，取以赠吾真雅遗。拂拭床间时自思，展转枕边诚有愧。当如此衾坚且白，身外轻肥皆弃置。
谭南恩见过
作者：韩淲
朝代：宋
体裁：七言律诗

正在山前看木犀，儿童惊报故人来。急扶藜杖过桥去，喜见朱轓作牧回。岭外山川多瘴疠，江南朝市有尘埃。经行又泥冰溪水，且折清香荐一杯。
谭守约陈漕林宰同游南岩得问字
作者：韩淲
朝代：宋

高情动岩壑，幽讨忘远近。追随得秋日，挈榼多美酝。悠悠远朝市，寂寂委时运。雨集星散间，他年或相问。
谭守约陈漕林宰同游南岩得问字
作者：韩淲
朝代：宋

高情动岩壑，幽讨忘远近。
追随得秋日，挈榼多美醖。
悠悠远朝市，寂寂委时运。
雨集星散间，他年或相问。
贫乐轩
作者：韩淲
朝代：宋
体裁：七言律诗

林深自爱玉溪滨，肯问囊空甑有尘。但扫轩窗置书册，时将樽俎醉诗人。幽寻灵运登山屐，静寄渊明漉酒巾。南渡百年青社远，如君终不负閒身。
贺新郎
作者：韩淲
朝代：宋
体裁：词

病起情怀恶。
小帘栊、杨花坠絮，木阴成幄。
试问春光今几许，都把年华忘却。
更多少、从前盟约。
拟待莺边寻好语，恍残红、零乱风回薄。
思住事，信如昨。
清明寒食须行乐。
算人生、何时富贵，自徒萧索。
试著春衫从酒伴，乱插繁英嫩萼。
信莫被、功名担阁。
随分溪山供笑傲，这一身、闲处谁能缚。
琴剑外，尽杯酌。
贺新郎 其一 坐上有举昔人贺新郎一词，极壮，酒半用其韵
作者：韩淲
朝代：宋

万事佯休去。漫栖迟、灵山起雾，玉溪流渚。击楫凄凉千古意，怅怏衣冠南渡。泪暗洒、神州沈处。多少胸中经济略，气□□、郁郁愁金鼓。空自笑，听鸡舞。天关九虎寻无路。叹都把、生民膏血，尚交胡虏。吴蜀江山元自好，形势何能尽语。但目尽、东南风土。赤壁楼船应似旧，问子瑜、公瑾今安否。割舍了，对君举。
贺新郎·万事佯休去
作者：韩淲
朝代：宋
体裁：词

万事佯休去。
漫栖迟、灵山起雾，玉溪流渚。
击楫凄凉千古意，怅怏衣冠南渡。
泪暗洒、神州沈处。
多少胸中经济略，气□□、郁郁愁金鼓。
空自笑，听鸡舞。
天关九虎寻无路。
叹都把、生民膏血，尚交胡虏。
吴蜀江山无自好，形势何能尽语。
但目尽、东南风土。
赤壁楼船应似旧，问子瑜、公瑾今安否。
割舍了，对君举。
贺新郎·其二
作者：韩淲
朝代：宋

病起情怀恶。小帘栊、杨花坠絮，木阴成幄。试问春光今几许，都把年华忘却。更多少、从前盟约。拟待莺边寻好语，恍残红、零乱风回薄。思往事，信如昨。清明寒食须行乐。算人生、何时富贵，自徒萧索。试著春衫从酒伴，乱插繁英嫩萼。信莫被、功名担阁。随分溪山供笑傲，这一身、闲处谁能缚。琴剑外，尽杯酌。
贺新郎·十三日，小园梅枝微红点缀，便觉可句
作者：韩淲
朝代：宋

梅蕊依稀矣。岁华深、翛然但把，杖藜闲倚。山绕荒林红叶下，落日孤城烟水。意兴寄、云何则是。底事疏枝横绝峭，未吹香、便与花相似。不忍折，为之喜。寒鸦万点霜风起。正人家、园收芋栗，小槽初美。欲醉阿谁同一饮，拟赋才成又止。老态度、浑侵发齿。摸索孤根春在否。任红红、白白皆桃李。空烂漫，岂能尔。
贺新郎·又见年年雪
作者：韩淲
朝代：宋
体裁：词

又见年年雪。
水浮桥、南岸幽处，周遭森列。
横碧轩中空旧话，独钓寒江愁绝。
更一段、冰霜高洁。
忽得两篇强健曲，倚回风、洒急凭谁说。
嗟巩雒，乃闽浙。
何当醉酒扬雄宅。
问避人避地，其如楚之舆接。
览德已而歌凤去，千仞辉翔难蹑。
我和句、却愁狂辄。
折尽梅花伤岁暮，□撒盐、起絮分才劣。
鸡犬静，涧篱�怼�
贺新郎·梅蕊依稀矣
作者：韩淲
朝代：宋
体裁：词

梅蕊依稀矣。
岁华深、け然但把，杖藜闲倚。
山绕荒林红叶下，落日孤城烟水。
意兴寄、云何则是。
底事疏枝横绝峭，未吹香、便与花相似。
不忍折，为之喜。
寒鸦万点霜风起。
正人家、园收芋栗，小槽初美。
欲醉阿谁同一饮，拟赋才成又止。
老态度、浑侵发齿。
摸索孤根春在否。
任红红、白白皆桃李。
空烂漫，岂能尔。
贺新郎·梅蕊依稀矣
作者：韩淲
朝代：宋

梅蕊依稀矣。岁华深、然但把，杖藜闲倚。山绕荒林红叶下，落日孤城烟水。意兴寄、云何则是。底事疏枝横绝峭，未吹香、便与花相似。不忍折，为之喜。寒鸦万点霜风起。正人家、园收芋栗，小槽初美。欲醉阿谁同一饮，拟赋才成又止。老态度、浑侵发齿。摸索孤根春在否。任红红、白白皆桃李。空烂漫，岂能尔。
贺新郎·次韵昌甫雪梅曲
作者：韩淲
朝代：宋

又见年年雪。水浮桥、南岸幽处，周遭森列。横碧轩中空旧话，独钓寒江愁绝。更一段、冰霜高洁。忽得两篇强健曲，倚回风、洒急凭谁说。嗟巩洛，乃闽浙。何当醉酒扬雄宅。问避人避地，其如楚之舆接。览德已而歌凤去，千仞辉翔难蹑。我和句、却愁狂辄。折尽梅花伤岁暮，□撒盐、起絮分才劣。鸡犬静，涧篱闭。
贺新郎·病起情怀恶
作者：韩淲
朝代：宋

病起情怀恶。
小帘栊、杨花坠絮，木阴成幄。
试问春光今几许，都把年华忘却。
更多少、从前盟约。
拟待莺边寻好语，恍残红、零乱风回薄。
思住事，信如昨。
清明寒食须行乐。
算人生、何时富贵，自徒萧索。
试着春衫从酒伴，乱插繁英嫩萼。
信莫被、功名担阁。
随分溪山供笑傲，这一身、闲处谁能缚。
琴剑外，尽杯酌。
赠任行甫
作者：韩淲
朝代：宋
体裁：七言律诗

一自春风龙井游，遁庵僧寺最清幽。山行步稳同飞盖，水际望穷时渡舟。但觉眼前多逸兴，岂知别后有深愁。霜天邂逅武夷路，黄叶满川空白头。
赠余之任
作者：韩淲
朝代：宋
体裁：七言绝句

记得青岩载酒时，僧窗吹雨夜檐低。如今共踏南豅路，却说青岩看木犀。
赠俞司户
作者：韩淲
朝代：宋

春风苑路百花枝，犹记青袍上第时。喜事为君尝把酒，交情虽我亦哦诗。传砻梅畔看新筑，鹫岭松间觅旧题。别后相逢乃如此，人生难得是襟期。
赠俞司户
作者：韩淲
朝代：宋

春风苑路百花枝，犹记青袍上第时。
喜事为君尝把酒，交情虽我亦哦诗。
传礲梅畔看新筑，鹫岭松间觅旧题。
别后相逢乃如此，人生难得是襟期。
赠刘信卿
作者：韩淲
朝代：宋

从来人物数江西，地占庐陵盛一时。细说交游皆我敬，岂期邂逅得君知。金堂玉室欣同集，雁塔龙头合共期。文采珊瑚才器远，老怀风味为哦诗。
赠刘信卿
作者：韩淲
朝代：宋

从来人物数江西，地占庐陵盛一时。
细说交游皆我敬，岂期邂逅得君知。
金堂玉室欣同集，鴈塔龙头合共期。
文采珊瑚才器远，老怀风味为哦诗。
赠刘叔骥县尉苕溪家也
作者：韩淲
朝代：宋

西风苕水清，春日卞山横。莫问桃花红，但说莼菜生。骚人居是间，俛仰得其情。公家文章家，三世蜚英声。为予父子交，岂特青眼明。凄凉四十年，道旧谁复听。只今冰溪水，流波照空城。公来坐涧谷，忍闻千载名。世道日浇伪，出语皆可惊。东望章泉山，尚足坚此盟。
赠刘叔骥县尉苕溪家也
作者：韩淲
朝代：宋

西风苕水清，春日卞山横。
莫问桃花红，但说莼菜生。
骚人居是间，俛仰得其情。
公家文章家，三世蜚英声。
为予父子交，岂特青眼明。
凄凉四十年，道旧谁復听。
只今冰溪水，流波照空城。
公来坐涧谷，忍闻千载名。
世道日浇僞，出语皆可惊。
东望章泉山，尚足坚此盟。
赠刘解元
作者：韩淲
朝代：宋
体裁：古风

潮落潮生一水通，昆山县前桃花红。刘改之者忽相逢，桃花正在烟雨中。面须如戟头已童，君虽不言我亦穷。一杯竟醉立下风，江西人物旧所宗。
赠勤老
作者：韩淲
朝代：宋

客路何曾好，禅林一味清。钟声回短梦，梵呗入幽情。绮语多生债，尘劳宿念轻。诗边怀抱懒，聊复为君倾。
赠南屏潜讲主
作者：韩淲
朝代：宋

小楼经卷杂琴书，落架蒲桃影碧疎。
施主去来多佛事，堂僧分散各清居。
戏临米帖行吟后，困理茶铛出观初。
门外满堤沽酒市，谁看金鲫旧池鱼。
赠南屏潜讲主
作者：韩淲
朝代：宋

小楼经卷杂琴书，落架蒲桃影碧疏。施主去来多佛事，堂僧分散各清居。戏临米帖行吟后，困理茶铛出观初。门外满堤沽酒市，谁看金鲫旧池鱼。
赠叶监元密
作者：韩淲
朝代：宋

儿时闻说卞山翁，宗主文章翰墨功。今日园林应自好，当年冠盖定谁同。独惊再世登门旧，共喜重孙有祖风。收拾世科归相业，老怀何幸复相从。
赠叶监元密
作者：韩淲
朝代：宋

儿时闻说卞山翁，宗主文章翰墨功。
今日园林应自好，当年冠盖定谁同。
独惊再世登门旧，共喜重孙有祖风。
收拾世科归相业，老怀何幸復相从。
赠向亲
作者：韩淲
朝代：宋
体裁：七言绝句

大耐人家旧相门，共嗟北路尚堪论。载披留别知己叙，此意寥寥属耳孙。
赠吴子似
作者：韩淲
朝代：宋

喜君常诵介庵诗，此老流风百世知。摸索期思长短句，象山如在更沙随。渐老方知欠往还，等閒萧寺得同盘。吕曾旧事今如梦，且上南山横碧看。
赠吴子似·其一
作者：韩淲
朝代：宋
体裁：七言绝句

喜君常诵介庵诗，此老流风百世知。摸索期思长短句，象山如在更沙随。
赠吴子似·其二
作者：韩淲
朝代：宋
体裁：七言绝句

渐老方知欠往还，等閒萧寺得同盘。吕曾旧事今如梦，且上南山横碧看。
赠天台郑道士
作者：韩淲
朝代：宋

霞杯为奏阮咸曲，怅望十年湖水烟。
闻过东嘉看雁荡，野云留宿话翛然。
谭诗忽见蒋云出，今去洞庭衡岳前。
能说炼师神不老，识全元是赤城仙。
赠天台郑道士
作者：韩淲
朝代：宋

霞杯为奏阮咸曲，怅望十年湖水烟。闻过东嘉看雁荡，野云留宿话翛然。谭诗忽见蒋云出，今去洞庭衡岳前。能说鍊师神不老，识全元是赤城仙。
赠子任
作者：韩淲
朝代：宋

每恨沙坑远，十年才两过。閒人身则尔，君子意如何。古井无惊浪，乔林不改柯。留连因缱绻，踯躅为婆娑。
赠子任
作者：韩淲
朝代：宋

每恨沙坑远，十年纔两过。
閒人身则尔，君子意如何。
古井无惊浪，乔林不改柯。
留连因缱绻，踯躅为婆娑。
赠孔唐叟
作者：韩淲
朝代：宋

云璈饮霞酝，时乘震初爻。潜天与孔圣，静俟乾坤交。谁云星坛虚，可以共默朝。我尔一片合，雅俗非淳浇。御气凌罡风，月晕意已消。
赠孔唐叟
作者：韩淲
朝代：宋

云璈饮霞醖，时乘震初爻。
潜天与孔圣，静俟干坤交。
谁云星坛虚，可以共默朝。
我尔一片合，雅俗非淳浇。
御气凌罡风，月晕意已消。
赠孙叔晦解元澈
作者：韩淲
朝代：宋

春风花下一杯酒，潇洒玉溪溪上头。
醉裏只知倾意气，别来谁识诉忧愁。
覇王城畔看遗迹，归鴈亭边忆胜游。
他日相逢更何许，夜深灯火记绸缪。
赠孙叔晦解元澈
作者：韩淲
朝代：宋

春风花下一杯酒，潇洒玉溪溪上头。醉里只知倾意气，别来谁识诉忧愁。霸王城畔看遗迹，归雁亭边忆胜游。他日相逢更何许，夜深灯火记绸缪。
赠孙尉
作者：韩淲
朝代：宋

人生贵相亲，风味入杯酒。不在识面早，啸歌而握手。乐哉唱酬富，且复知取友。茫茫江湖道，屈指谁耐久。吾行古赞州，溪山照窗牖。是中得雅士，意气何深厚。便合置青琐，谁云尚墨绶。隐吏有子真，相望千载后。冻雨古道长，微茫湿枯柳。
赠孙尉
作者：韩淲
朝代：宋

人生贵相亲，风味入杯酒。
不在识面早，啸歌而握手。
乐哉唱酬富，且復知取友。
茫茫江湖道，屈指谁耐久。
吾行古赞州，溪山照窗牖。
是中得雅士，意气何深厚。
便合置青琐，谁云尚墨绶。
隠吏有子真，相望千载后。
冻雨古道长，微茫湿枯柳。
赠季伦伯皋叔侄
作者：韩淲
朝代：宋

两龚二阮古来希，古月之家喜得之。邂逅数年成契阔，因仍几日复追随。有诗有酒须人胜，无命无才亦我宜。华发苍颜胜强健，霜清山影雁参差。
赠季伦伯皋叔侄
作者：韩淲
朝代：宋

两龚二阮古来希，古月之家喜得之。
邂逅数年成契阔，因仍几日復追随。
有诗有酒须人胜，无命无才亦我宜。
华髮苍颜胜强健，霜清山影鴈参差。
赠懃老
作者：韩淲
朝代：宋

客路何曾好，禅林一味清。
钟声回短梦，梵呗入幽情。
绮语多生债，尘劳宿念轻。
诗边怀抱懒，聊復为君倾。
赠成季子任
作者：韩淲
朝代：宋

心迹能閒淡，何劳数面亲。沙坑元似故，坎石更常新。陶写非流俗，寻思隔几尘。清溪舟楫句，乃复在兹辰。
赠成季子任
作者：韩淲
朝代：宋

心迹能閒淡，何劳数面亲。
沙坑元似故，坎石更常新。
陶写非流俗，寻思隔几尘。
清溪舟楫句，乃復在兹辰。
赠斯远
作者：韩淲
朝代：宋

一自离城府，经年欲从游。岂曰秋气高，粲然在林丘。酒熟未易饮，诗好未易酬。幽窗展席地，宛转十日留。才如不羁马，胸次贯九流。籋云有霄汉，局蹐不足忧。驾言骊驹歌，散处非阻修。鸿雁天南飞，时当寄绸缪。
赠斯远
作者：韩淲
朝代：宋

一自离城府，经年欲从游。
岂曰秋气高，粲然在林丘。
酒熟未易饮，诗好未易酬。
幽窗展席地，宛转十日留。
才如不羁马，胸次贯九流。
籋云有霄汉，跼蹐不足忧。
驾言骊驹歌，散处非阻修。
鸿鴈天南飞，时当寄绸缪。
赠日者入浙
作者：韩淲
朝代：宋
体裁：七言律诗

信城居士扬今古，老大驰声更不群。只是阴阳与流转，便能贵贱合知闻。功名要以时难得，贤哲惟夫命亦分。好事劳君过山泽，因行为我看风云。
赠晁大令尹
作者：韩淲
朝代：宋

少回余刃到琴歌，便觉民生政以和。
抚字自然成讼简，丰登元不为苗多。
溪山有暇乘轩出，僚友常时载酒过。
我亦久为疎散客，与君吟啸欲如何。
赠晁大令尹
作者：韩淲
朝代：宋

少回馀刃到琴歌，便觉民生政以和。抚字自然成讼简，丰登元不为苗多。溪山有暇乘轩出，僚友常时载酒过。我亦久为疏散客，与君吟啸欲如何。
赠曾承务
作者：韩淲
朝代：宋
体裁：五言律诗

绍兴人物志，赣上盛诸曾。积厚培应固，流长续更兴。四明愁独散，二浙喜相承。再缉文盟日，吾侪岂面朋。
赠李孟达审计
作者：韩淲
朝代：宋

敬亭不可见，得见敬亭人。
寂寂红尘裏，长安风日春。
人生易为感，华髮倏已新。
从容一抚几，图书正横陈。
臭味有美恶，风俗多浇淳。
飘然湖海身，欲去还逡巡。
赠李孟达审计
作者：韩淲
朝代：宋

敬亭不可见，得见敬亭人。寂寂红尘里，长安风日春。人生易为感，华发倏已新。从容一抚几，图书正横陈。臭味有美恶，风俗多浇淳。飘然湖海身，欲去还逡巡。
赠杨相士
作者：韩淲
朝代：宋

贤愚贵贱不相关，风鉴如何着眼看。
三百年来旧宗社，公卿将相满朝端。
赠杨相士
作者：韩淲
朝代：宋

贤愚贵贱不相关，风鉴如何著眼看。三百年来旧宗社，公卿将相满朝端。
赠杰宿之
作者：韩淲
朝代：宋
体裁：七言绝句

山林春雪未花开，生日何情近酒杯。似醉似醒方鹘突，上人剥啄带茶来。
赠潘德久舍人
作者：韩淲
朝代：宋

閒常喜哦诗，逢君了无句。
岂不有所思，盖噤莫敢吐。
朅来吴山头，汩没时日度。
悠悠众交情，往往半亲故。
积阴盛暑寒，栖迟一筦库。
君侯谪仙人，邂逅辱雅顾。
杯行阅新编，指点尽韶濩。
不谓正始余，得此诸老趣。
慇懃復招唤，倾倒所藏聚。
法书多海岳，挂壁徧毫素。
中间出娉婷，清声彩云驻。
倒指不数人，百年几相遇。
昨朝高轩过，隘巷亦惊謼。
甆瓯茗叶煎，石鼎柏子炷。
幽窗坐谈久，不觉晚横雾。
感君厚意长，因之写欣慕。
工夫未平夷，漫以怀抱赋。
转庵法眼正，逢场到朝路。
终当入林密，共结茅屋住。
安心参活法，一涤尘土污。
赠潘德久舍人
作者：韩淲
朝代：宋

閒常喜哦诗，逢君了无句。岂不有所思，盖噤莫敢吐。朅来吴山头，汩没时日度。悠悠众交情，往往半亲故。积阴盛暑寒，栖迟一筦库。君侯谪仙人，邂逅辱雅顾。杯行阅新编，指点尽韶濩。不谓正始馀，得此诸老趣。慇勤复招唤，倾倒所藏聚。法书多海岳，挂壁遍毫素。中间出娉婷，清声彩云驻。倒指不数人，百年几相遇。昨朝高轩过，隘巷亦惊謼。瓷瓯茗叶煎，石鼎柏子炷。幽窗坐谈久，不觉晚横雾。感君厚意长，因之写欣慕。工夫未平夷，漫以怀抱赋。转庵法眼正，逢场到朝路。终当入林密，共结茅屋住。安心参活法，一涤尘土污。
赠王理曹
作者：韩淲
朝代：宋

行遍山巅与水涯，南游何地说中华。
故人又见君三世，薄宦休论我一家。
邂逅熏香因把酒，从容附火试煎茶。
典刑文显谁能信，搔首疎梅看雪花。
赠王理曹
作者：韩淲
朝代：宋

行遍山巅与水涯，南游何地说中华。故人又见君三世，薄宦休论我一家。邂逅薰香因把酒，从容附火试煎茶。典刑文显谁能信，搔首疏梅看雪花。
赠蔡八
作者：韩淲
朝代：宋

休论南渡恐伤神，岁月推迁少此人。已解捐躯言国事，可能忘命扫边尘。贾生痛哭初何意，壮士长歌岂隐沦。我在玉溪徒自老，杜门今度几秋春。
赠蔡八
作者：韩淲
朝代：宋

休论南渡恐伤神，岁月推迁少此人。
已解捐躯言国事，可能忘命扫边尘。
贾生痛哭初何意，壮士长歌岂隠沦。
我在玉溪徒自老，杜门今度几秋春。
赠赵倅
作者：韩淲
朝代：宋

老去怀玄英，冠尘已满缨。宦游虽降志，栖遁实留情。幸以此身在，何由得眼明。相家逢别驾，仕路合专城。敢谓融尊满，而同孔盖倾。不嫌林竹迥，却爱石泉清。举扇风襟豁，停杯月面轻。银潢泻天派，诗就玉绳横。
赠赵倅
作者：韩淲
朝代：宋

老去怀玄英，冠尘已满缨。
宦游虽降志，栖遯实留情。
幸以此身在，何由得眼明。
相家逢别驾，仕路合专城。
敢谓融尊满，而同孔盖倾。
不嫌林竹迥，却爱石泉清。
举扇风襟豁，停杯月面轻。
银潢泻天派，诗就玉绳横。
赠赵十
作者：韩淲
朝代：宋

泉石何关尔，多应洁我尘。试揩双泪眼，徒惜一吟身。选甚年年别，须当物物亲。相遭虽澹泊，秋得雨方新。薄梦惊秋晓，穷原喜夕阴。只知閒迤逦，不觉老侵寻。鸟翼应知倦，蝉声亦和吟。酒阑诗更逸，岩寺记同临。
赠赵十·其一
作者：韩淲
朝代：宋
体裁：五言律诗

泉石何关尔，多应洁我尘。试揩双泪眼，徒惜一吟身。选甚年年别，须当物物亲。相遭虽澹泊，秋得雨方新。
赠赵十·其二
作者：韩淲
朝代：宋
体裁：五言律诗

薄梦惊秋晓，穷原喜夕阴。只知閒迤逦，不觉老侵寻。鸟翼应知倦，蝉声亦和吟。酒阑诗更逸，岩寺记同临。
赠赵十有怀其兄
作者：韩淲
朝代：宋

伯氏心轩渠，其迹则隐耀。仲氏迹回翔，其心则显道。心迹亘乾坤，学力贵阃奥。吾非六十化，事物岂至到。宿简流绪长，家国治谁告。
赠赵十有怀其兄
作者：韩淲
朝代：宋

伯氏心轩渠，其迹则隠耀。
仲氏迹迴翔，其心则显道。
心迹亘干坤，学力贵阃奥。
吾非六十化，事物岂至到。
宿简流绪长，家国治谁告。
赠赵成父
作者：韩淲
朝代：宋

教得儿登第，儒科一素风。
故家欣未艾，吾党不应穷。
拭目行都裏，兴怀寓里中。
如君老兄弟，好去一尊同。
赠赵成父
作者：韩淲
朝代：宋

教得儿登第，儒科一素风。故家欣未艾，吾党不应穷。拭目行都里，兴怀寓里中。如君老兄弟，好去一尊同。
赠赵景伯
作者：韩淲
朝代：宋

蜀道一琴鹤，高斋二百年。中原之文物，谏疏庆历传。政涂竟以归，虚白更安禅。呜呼清风长，不与时俗迁。每行大夫墟，踌躇倍依然。或逢其耳孙，此意庶可宣。敢论家世旧，岂但姻戚联。只今我衰微，青衫空裹缠。忧家复忧国，和战何其偏。世臣匪乔木，休戚实共焉。君从郑庄来，邂逅惊四筵。到我南溪上，访我南涧边。饮我一两杯，和我三四篇。扶摇手中笔，湛如朱丝弦。公侯必复始，爱直尔青毡。要知先贤后，瓜瓞自绵绵。子产晋叔向，信矣仇池仙。
赠赵景伯
作者：韩淲
朝代：宋

蜀道一琴鹤，高斋二百年。
中原之文物，谏疏庆历传。
政涂竟以归，虚白更安禅。
呜呼清风长，不与时俗迁。
每行大夫墟，踌躇倍依然。
或逢其耳孙，此意庶可宣。
敢论家世旧，岂但婣戚联。
只今我衰微，青衫空裹缠。
忧家復忧国，和战何其偏。
世臣匪乔木，休戚实共焉。
君从郑庄来，邂逅惊四筵。
到我南溪上，访我南涧边。
饮我一两杯，和我三四篇。
扶摇手中笔，湛如朱丝絃。
公侯必復始，爱直尔青毡。
要知先贤后，瓜瓞自绵绵。
子产晋叔向，信矣仇池仙。
赠郑处晦
作者：韩淲
朝代：宋

人间臭味易相寻，谁复诗骚著意深。自古高吟唯洛下，一时胜事说山阴。閒看禅月台前水，笑倚灵山阁外林。安得朱弦与疏越，与君三叹有遗音。
赠郑处晦
作者：韩淲
朝代：宋

人间臭味易相寻，谁復诗骚着意深。
自古高吟唯洛下，一时胜事说山阴。
閒看禅月台前水，笑倚灵山阁外林。
安得朱絃与疏越，与君三叹有遗音。
赠郑尉
作者：韩淲
朝代：宋

玉溪夜饮十年时，月底群山翠作围。
尽吸烟霞归酒盏，但知风露着人衣。
飘零如我空攀桂，邂逅从公合采薇。
南北两峰元自好，长安城裏暗尘飞。
赠郑尉
作者：韩淲
朝代：宋

玉溪夜饮十年时，月底群山翠作围。尽吸烟霞归酒盏，但知风露著人衣。飘零如我空攀桂，邂逅从公合采薇。南北两峰元自好，长安城里暗尘飞。
赭亭山白云寺
作者：韩淲
朝代：宋
体裁：七言绝句

扶舆窈窕入山家，一道溪流浅见沙。春色不因寒意少，冷烟和雨澹梅花。
赭亭山白云寺
作者：韩淲
朝代：宋
体裁：古风

风霜高洁天意寒，扪萝石壁不作难。跻攀古寺地陡宽，中有定僧琐玄关。静听鸟声人意闲，六尘扫除法观还。蓦地整履还下山，世缘禅机无两般。
走笔戏咏散庵
作者：韩淲
朝代：宋
体裁：古风

结庵名散将何为，心散意散空自知。等閒收拾到窗户，草木亦觉风披披。浮世徒尔相拘束，达人大观岁月速。有时散荡吟一诗，诗与此庵无尽期。
走笔答上饶
作者：韩淲
朝代：宋
体裁：七言绝句

閒花羞对去年丛，君正青春我秃翁。夜来一阵催花雨，二十四番花信风。
赴贵池临别呈景清兄
作者：韩淲
朝代：宋
体裁：七言律诗

试吏齐山敢作难，相看风雪去途殚。客情已觉自无绪，子职不知谁问安。亲老岂禁成远别，我思只合且团栾。三年愿得各强健，赢得归来满室欢。
赵七哥归并呈乃翁
作者：韩淲
朝代：宋
体裁：七言律诗

前时秋熟不能留，愧此常生间阔愁。见说长翁游隔郡，欣从重客到吾州。阿咸唁戚因迂步，诸友适来如合谋。居士闻斯须大笑，閒中离合等浮沤。
赵主奉得易帅所书敬斋二字
作者：韩淲
朝代：宋

闲身八桂复清湘，邂逅犹于敬不忘。写作斋名君记取，他时拈出话尤长。
赵主奉得易帅所书敬斋二字
作者：韩淲
朝代：宋

闲身八桂復清湘，邂逅犹于敬不忘。
写作斋名君记取，他时拈出话尤长。
赵主簿以许旌阳李八百像刻来因得二首
作者：韩淲
朝代：宋

眇眇西山路，谁知许旌阳。馀事断蛟尔，剑气聊自藏。群阴养魑魅，往往常披猖。安得从其游，像刻不可忘。君能一吊古，摹遗劳持将。定非凡子须，相与弥慨慷。萧萧八百洞，高安尚流传。谓李脱亦可，貌出真神仙。洗我短世悲，遐哉谓之玄。安得从其游，弃置尘垢膻。君能一吊古，摹归遗何偏。涧头霜叶寒，相与知其贤。
赵主簿以许旌阳李八百像刻来因得二首·其一
作者：韩淲
朝代：宋

眇眇西山路，谁知许旌阳。
余事断蛟尔，剑气聊自藏。
羣阴养魑魅，往往常披猖。
安得从其游，像刻不可忘。
君能一弔古，摹遗劳持将。
定非凡子须，相与弥慨慷。
赵主簿以许旌阳李八百像刻来因得二首·其一
作者：韩淲
朝代：宋

眇眇西山路，谁知许旌阳。馀事断蛟尔，剑气聊自藏。群阴养魑魅，往往常披猖。安得从其游，像刻不可忘。君能一吊古，摹遗劳持将。定非凡子须，相与弥慨慷。
赵主簿以许旌阳李八百像刻来因得二首·其二
作者：韩淲
朝代：宋

萧萧八百洞，高安尚流传。
谓李脱亦可，貌出真神仙。
洗我短世悲，遐哉谓之玄。
安得从其游，弃置尘垢羶。
君能一弔古，摹归遗何偏。
涧头霜叶寒，相与知其贤。
赵主簿以许旌阳李八百像刻来因得二首·其二
作者：韩淲
朝代：宋

萧萧八百洞，高安尚流传。谓李脱亦可，貌出真神仙。洗我短世悲，遐哉谓之玄。安得从其游，弃置尘垢膻。君能一吊古，摹归遗何偏。涧头霜叶寒，相与知其贤。
赵主簿辟书室因喜三世两中科举
作者：韩淲
朝代：宋

喜辟书窗好，高垂雁塔名。孙谋端有自，祖业信能宏。山木郁争秀，檐花香最清。太霞仙袂远，老眼为双明。
赵主簿闢书室因喜三世两中科举
作者：韩淲
朝代：宋

喜闢书窗好，高垂鴈塔名。
孙谋端有自，祖业信能宏。
山木鬰争秀，檐花香最清。
太霞仙袂远，老眼为双明。
赵倅再赋又次韵答
作者：韩淲
朝代：宋
体裁：七言律诗

閒却身心堕一偏，从渠佳月更凉天。每思君子宜看竹，设道宜男谁戴萱。寂寂故乡通德里，悠悠往行孝廉船。江南过夏多梅雨，赋就郊居空放言。
赵倅又和一绝许予过当再以前韵呈之
作者：韩淲
朝代：宋
体裁：七言绝句

健笔幽葩总是春，非公高韵孰全真。要知草野多凡卉，不过桐门无此人。
赵倅古句见寄和答
作者：韩淲
朝代：宋

出门非有碍，何地着老身。
幸哉倚楼仙，乃不嫌我真。
时时写兴来，忧道不忧贫。
较彼肉食鄙，未知隔几尘。
浩荡如白鸥，信矣谁能驯。
余干相国家，世代常有人。
上饶监郡尊，尚许閒者亲。
更语春山君，扶藜整纱巾。
诗情復如何，柰此寂寞滨。
赵倅古句见寄和答
作者：韩淲
朝代：宋

出门非有碍，何地著老身。幸哉倚楼仙，乃不嫌我真。时时写兴来，忧道不忧贫。较彼肉食鄙，未知隔几尘。浩荡如白鸥，信矣谁能驯。馀干相国家，世代常有人。上饶监郡尊，尚许閒者亲。更语春山君，扶藜整纱巾。诗情复如何，柰此寂寞滨。
赵倅同守作太乙醮祷雨次其韵
作者：韩淲
朝代：宋

云车在望已多阴，想见东皇识此心。城阙步虚环佩冷，田庐望岁桔槔深。天高地下群龙起，雷动风行万马骎。午夜宝章昭格处，愿言三日便为霖。
赵倅同守作太乙醮祷雨次其韵
作者：韩淲
朝代：宋

云车在望已多阴，想见东皇识此心。
城阙步虚环佩冷，田庐望岁桔槹深。
天高地下羣龙起，雷动风行万马骎。
午夜宝章昭格处，愿言三日便为霖。
赵十同饮
作者：韩淲
朝代：宋

君家兄弟非他人，与尔同寓冰溪滨。
醉吟浪宕只这是，天地混沌疑非真。
琢得一句两句出，未必魂魄无精神。
知我罪我春秋经，王覇隆替俱埃尘。
赵十同饮
作者：韩淲
朝代：宋

君家兄弟非他人，与尔同寓冰溪滨。醉吟浪宕只这是，天地混沌疑非真。琢得一句两句出，未必魂魄无精神。知我罪我春秋经，王霸隆替俱埃尘。
赵十将入山避生日
作者：韩淲
朝代：宋

已御祥琴又一年，忍因初度醉宾筵。
为君煮餠邀朋旧，容我寻诗话古先。
信义自应如皎日，功名谁不上凌烟。
宗盟祖业非他比，长夏相期玉水边。
赵十将入山避生日
作者：韩淲
朝代：宋

已御祥琴又一年，忍因初度醉宾筵。为君煮饼邀朋旧，容我寻诗话古先。信义自应如皎日，功名谁不上凌烟。宗盟祖业非他比，长夏相期玉水边。
赵十有诗及高泉之行因思往年同游青岩
作者：韩淲
朝代：宋

秋花满青岩，禅榻如昨日。
举眼曾几何，岁月流电疾。
君其壮藻思，我已老蓬荜。
谁云彼高泉，春晚又能出。
寺底读叶碑，祠前看周笔。
夷犹慨以慷，缅邈咤而叱。
思君弟行役，应惜良会失。
朋从淫液之，于我岂固必。
旁观征逐间，往往诮游逸。
相望一樽酒，朱絃理青瑟。
坠绪或可寻，陈迹安可诘。
澒洞尘瞇人，荣名真虮蝨。
赵十有诗及高泉之行因思往年同游青岩
作者：韩淲
朝代：宋

秋花满青岩，禅榻如昨日。举眼曾几何，岁月流电疾。君其壮藻思，我已老蓬荜。谁云彼高泉，春晚又能出。寺底读叶碑，祠前看周笔。夷犹慨以慷，缅邈咤而叱。思君弟行役，应惜良会失。朋从淫液之，于我岂固必。旁观徵逐间，往往诮游逸。相望一樽酒，朱弦理青瑟。坠绪或可寻，陈迹安可诘。澒洞尘眯人，荣名真虮虱。
赵十生日作醮事
作者：韩淲
朝代：宋

清飙吹尘玉溪烟，龙舟未收菖蒲天。
城东宝香祈永年，振振公子陈醮筵。
雨零霞外来羣仙，德我寿我明自然。
宣简流芳正绵延，华裾织翠金丹圆。
赵十生日作醮事
作者：韩淲
朝代：宋

清飙吹尘玉溪烟，龙舟未收菖蒲天。城东宝香祈永年，振振公子陈醮筵。雨零霞外来群仙，德我寿我明自然。宣简流芳正绵延，华裾织翠金丹圆。
赵十读通鉴有诗和韵赠之
作者：韩淲
朝代：宋

胸蟠万卷富，莫受半点尘。治道杂朱紫，圣涂缠荆榛。谁将十七史，一笔能具陈。论说兼轲雄，纪载由周秦。首明礼与分，世变损益因。裕陵锡序尊，惟恐书易沦。后学今如何，识治宜蔚彬。区区李唐臣，魏陆犹言仁。南北固分合，夷夏宁屈伸。往哉涑水翁，元祐第一人。帝谓胜荀悦，我生岂不辰。
赵十读通鑑有诗和韵赠之
作者：韩淲
朝代：宋

胸蟠万卷富，莫受半点尘。
治道杂朱紫，圣涂缠荆榛。
谁将十七史，一笔能具陈。
论说兼轲雄，纪载由周秦。
首明礼与分，世变损益因。
裕陵锡序尊，惟恐书易沦。
后学今如何，识治宜蔚彬。
区区李唐臣，魏陆犹言仁。
南北固分合，夷夏宁屈伸。
往哉涑水翁，元佑第一人。
帝谓胜荀悦，我生岂不辰。
赵十重整山堂南北苍翠在望
作者：韩淲
朝代：宋

水南常只见灵山，城市谁曾顾此间。空占巃嵷成晻霭，安能嵽嵲尽回环。高堂知整轩窗静，曲径应多草木閒。眼界一亲心更远，属联佳句不当悭。
赵十重整山堂南北苍翠在望
作者：韩淲
朝代：宋

水南常只见灵山，城市谁曾顾此间。
空占巃嵷成晻霭，安能嵽嵲尽迴环。
高堂知整轩窗静，曲径应多草木閒。
眼界一亲心更远，属联佳句不当悭。
赵吏部挽诗
作者：韩淲
朝代：宋

克保家声大，修明国论难。
退闲聊激懦，辞召岂图安。
入馆纔郎省，高科合世官。
同门名士笔，留状后人看。
赵吏部挽诗
作者：韩淲
朝代：宋

克保家声大，脩明国论难。退闲聊激懦，辞召岂图安。入馆才郎省，高科合世官。同门名士笔，留状后人看。
赵太社出示夕月斋宫所作次韵报之
作者：韩淲
朝代：宋

年时过我涧之南，寂寞宽閒所共堪。此道吾侪非自苦，人情物态是谁谙。灰心纵惜形容变，糊口犹图齿颊甘。且和湖边夕月句，老生无奈只常谈。
赵太社出示夕月斋宫所作次韵报之
作者：韩淲
朝代：宋

年时过我涧之南，寂寞宽閒所共堪。
此道吾侪非自苦，人情物态是谁谙。
灰心纵惜形容变，餬口犹图齿颊甘。
且和湖边夕月句，老生无奈只常谈。
赵寺丞之子来代书寄
作者：韩淲
朝代：宋
体裁：五言律诗

只有心情在，都无言语吟。子官忻见面，翁节苦为心。霜雪岁云暮，风雷冬已深。老身相望处，徒益鬓华侵。
赵将招饮南池
作者：韩淲
朝代：宋

暮春南池上，游朋一追随。岂不能把酒，亦复多成诗。主人歌声长，尘务谁思惟。握手到尔汝，却恨杯行迟。是身既长閒，便觉处处宜。秉烛夜向深，明月忽如斯。勿使儿辈觉，甚矣吾独衰。
赵将招饮南池
作者：韩淲
朝代：宋

暮春南池上，游朋一追随。
岂不能把酒，亦復多成诗。
主人歌声长，尘务谁思惟。
握手到尔汝，却恨杯行迟。
是身既长閒，便觉处处宜。
秉烛夜向深，明月忽如斯。
勿使儿辈觉，甚矣吾独衰。
赵将示及吴推官诗
作者：韩淲
朝代：宋

玉溪莲幕哦诗声，声和水南松竹清。
眼中孰不有言句，句到极则何能听。
衡茅吹寒日惆怅，倚楼公子犹相访。
袖裏新篇乃若人，春风翡翠兰苕上。
赵将示及吴推官诗
作者：韩淲
朝代：宋

玉溪莲幕哦诗声，声和水南松竹清。眼中孰不有言句，句到极则何能听。衡茅吹寒日惆怅，倚楼公子犹相访。袖里新篇乃若人，春风翡翠兰苕上。
赵履常入建阳
作者：韩淲
朝代：宋

文行士所贵，世或鲜知道。道通天地人，斯足为我宝。文高多外驰，行实徒自保。意诚而动化，岂不在深造。其间有径庭，一一宜探讨。探讨自得之，乐哉可忘老。俗眼无特见，多以形似非。波流一荡靡，莽然浑无依。岂不有天才，又思众所讥。蹉跎度岁月，竟作浅陋归。随世得富贵，事业徒纤微。伟哉六经书，圣贤所发挥。
赵履常入建阳·其一
作者：韩淲
朝代：宋
体裁：古风

文行士所贵，世或鲜知道。道通天地人，斯足为我宝。文高多外驰，行实徒自保。意诚而动化，岂不在深造。其间有径庭，一一宜探讨。探讨自得之，乐哉可忘老。
赵履常入建阳·其二
作者：韩淲
朝代：宋
体裁：古风

俗眼无特见，多以形似非。波流一荡靡，莽然浑无依。岂不有天才，又思众所讥。蹉跎度岁月，竟作浅陋归。随世得富贵，事业徒纤微。伟哉六经书，圣贤所发挥。
赵履常湖北仓经过因话昔惘然久之
作者：韩淲
朝代：宋

俛仰之间又一年，旧游新话两茫然。惊心会聚初何所，满意飞腾不在边。眇眇桃宫聊记取，峨峨芸阁久回旋。岁寒玉雪清冰地，才著纤尘是市廛。
赵履常湖北仓经过因话昔惘然久之
作者：韩淲
朝代：宋

俛仰之间又一年，旧游新话两茫然。
惊心会聚初何所，满意飞腾不在边。
眇眇桃宫聊记取，峩峩芸阁久迴旋。
岁寒玉雪清冰地，纔着纤尘是市廛。
赵履道同宿南豅梅大放次其韵
作者：韩淲
朝代：宋

老身居山复入山，随山夹路溪弥漫。南豅深处作幽梦，我辈白鸥盟勿寒。梅花乘春既宜饮，绿毛么凤非人寰。坐中长少偶然集，白云清气生檐间。醉酣低摘仍高攀，兴来物会殊未阑。悠悠不但惜此尔，要留佳话他年看。
赵履道同宿南豅梅大放次其韵
作者：韩淲
朝代：宋

老身居山復入山，随山夹路溪弥漫。
南豅深处作幽梦，我辈白鸥盟勿寒。
梅花乘春既宜饮，绿毛么凤非人寰。
坐中长少偶然集，白云清气生檐间。
醉酣低摘仍高攀，兴来物会殊未阑。
悠悠不但惜此尔，要留佳话他年看。
赵履道有诗因和韵
作者：韩淲
朝代：宋
体裁：七言律诗

惜此郊原一日春，高山山下葛溪滨。声传远树知樵斧，影落横波识钓轮。步稳折花空到眼，兴阑啼鸟更藏身。与君扶路乘残酒，清夜醒来梦亦新。
赵推官求久斋诗项平甫有句
作者：韩淲
朝代：宋

万好庵中主，今谁记此人。
久斋诗固在，晏叟意尤新。
已逸决科步，要持为学身。
尚贤而尚德，余事了通津。
赵推官求久斋诗项平甫有句
作者：韩淲
朝代：宋

万好庵中主，今谁记此人。久斋诗固在，晏叟意尤新。已逸决科步，要持为学身。尚贤而尚德，馀事了通津。
赵推官诗卷昌甫数称许之
作者：韩淲
朝代：宋

句句芳华字字香，章泉巨擘意深长。为渠力挽抉云汉，与众争光扫秕糠。每以成章能脍炙，孰于行卷敢权量。南池自是风流地，波撼水村荷气凉。
赵推官诗卷昌甫数称许之
作者：韩淲
朝代：宋

句句芳华字字香，章泉巨擘意深长。
为渠力挽抉云汉，与众争光扫粃糠。
每以成章能脍炙，孰于行卷敢权量。
南池自是风流地，波撼水村荷气凉。
赵推寄朱氏楚辞
作者：韩淲
朝代：宋

回雁峰前寄楚辞，古时人语已如斯。少翔幕下宁天定，近入台中信已知。连帅朱今当共学，故侯刘昔尚谁思。春来草满南池水，何日薰兮又屈卮。
赵推寄朱氏楚辞
作者：韩淲
朝代：宋

迴鴈峰前寄楚辞，古时人语已如斯。
少翔幕下宁天定，近入台中信已知。
连帅朱今当共学，故侯刘昔尚谁思。
春来草满南池水，何日熏兮又屈巵。
赵昌甫写寄江西道中诗卷
作者：韩淲
朝代：宋
体裁：七言绝句

眼底谁无一卷诗，诗能如此亦何为。纵言光景留连者，春在人间有几知。
赵清江几间见刘小山诗卷
作者：韩淲
朝代：宋
体裁：七言绝句

锦翻香字彩笺轻，折尽青青柳下亭。半夜隔江风月冷，碧云深处是诗星。
赵清江携临安酒来饮
作者：韩淲
朝代：宋
体裁：七言绝句

一壶犹带武林春，细拂湖边陌上尘。此去清江八百里，秋深蓬底是行人。
赵簿溪亭张饶县约共饮有怀睡翁
作者：韩淲
朝代：宋

岁晚相从说睡翁，拥炉吹烛酒杯同。九原不作泉溪冷，空以残编著眼中。冲风被褐过桥来，水净孤城没点埃。只是老怀犹自可，怀人惊世复何哉。
赵簿溪亭张饶县约共饮有怀睡翁·其一
作者：韩淲
朝代：宋

岁晚相从说睡翁，拥炉吹烛酒杯同。
九原不作泉溪冷，空以残编着眼中。
赵簿溪亭张饶县约共饮有怀睡翁·其一
作者：韩淲
朝代：宋

岁晚相从说睡翁，拥炉吹烛酒杯同。九原不作泉溪冷，空以残编著眼中。
赵簿溪亭张饶县约共饮有怀睡翁·其二
作者：韩淲
朝代：宋

冲风被褐过桥来，水净孤城没点埃。只是老怀犹自可，怀人惊世复何哉。
赵簿溪亭张饶县约共饮有怀睡翁·其二
作者：韩淲
朝代：宋

衝风被褐过桥来，水净孤城没点埃。
只是老怀犹自可，怀人惊世復何哉。
赵簿留饮望城里海棠因思履道且寄民瞻
作者：韩淲
朝代：宋
体裁：七言律诗

相望海棠思故人，最高台是北城闉。看来先自花饶笑，兴到从他酒入唇。语燕既归惊作社，盟鸥何在且行春。妙年秀发如君少，桃李纷纷只世尘。
赵运干秩满经由寄怀任舍人直院九日
作者：韩淲
朝代：宋
体裁：五言律诗

季月黄花酒，今还过玉溪。野僧谈众妙，林叟祇孤暌。滕阁有前境，胥山无别蹊。会须直学士，霄汉记閒栖。
跨鹤台
作者：韩淲
朝代：宋
体裁：七言律诗

台占溪南最上峰，政成民乐得从容。彼时高李情如许，此地苏丁事偶逢。可是吾身羡轻举，肯令人眼溷尘踪。昂昂紫府飞来处，一片笙箫酒满钟。
跨鹤台
作者：韩淲
朝代：宋
体裁：五言绝句

道人白鹤庵，绝顶似仙家。寻幽得台城，杳杳入青霞。
踏莎行（七夕词）
作者：韩淲
朝代：宋
体裁：词

雨意生凉，云容催暮。画楼人倚阑干处。柳边新月已微明，银潢隐隐疏星渡。今古佳期，漫传牛女。一杯试与寻新句。幽怀冷眼是青山，旧欢往恨浑无据。
踏雪登前山
作者：韩淲
朝代：宋
体裁：六言诗

蹑屐穿林归寺，持香裹茗寻僧。磴道已三尺雪，岩居惟一枝藤。
蹈中见过山间
作者：韩淲
朝代：宋

贵贱曾何在，悲欢孰使然。如君真绝足，奈我已华颠。勋业谁彝鼎，文章自简编。中原有前辈，吾忆范忠宣。三月多风雨，门前涧水侵。岸花无一片，园柳忽成阴。有客因留饮，呼儿取次斟。桥南春郭外，珍重肯幽寻。
蹈中见过山间·其一
作者：韩淲
朝代：宋
体裁：五言律诗

贵贱曾何在，悲欢孰使然。如君真绝足，奈我已华颠。勋业谁彝鼎，文章自简编。中原有前辈，吾忆范忠宣。
蹈中见过山间·其二
作者：韩淲
朝代：宋
体裁：五言律诗

三月多风雨，门前涧水侵。岸花无一片，园柳忽成阴。有客因留饮，呼儿取次斟。桥南春郭外，珍重肯幽寻。
身老
作者：韩淲
朝代：宋
体裁：古风

酬应于外久，身老气亦馁。混沦一区宇，涵澄即渊海。雅俗诗书迁，炎冷岁节改。运转大化间，寿者亦何待。
轩窗薝卜瓶浸佳甚
作者：韩淲
朝代：宋

瑟瑟风声去复还，薄烟轻日小窗閒。铜壶更浸新薝卜，香扑书帘笔格间。
轩窗薝卜瓶浸佳甚
作者：韩淲
朝代：宋

瑟瑟风声去復还，薄烟轻日小窗閒。
铜壶更浸新薝卜，香扑书帘笔格间。
转觉
作者：韩淲
朝代：宋
体裁：五言律诗

转觉亲知少，旁观事绪多。百年从汩没，一句待吟哦。小雨催新桂，连阴养晚禾。山深秋涧水，清溜亦盘涡。
载酒送昌甫至十许里分韵得送字
作者：韩淲
朝代：宋
体裁：古风

翁归章泉山，我以一尊送。荒流忽逢梅，孤峭费嘲弄。情亲阔别去，旋即堕幽梦。风生千树春，寒入万木冻。杯行二三子，醉语或惊众。岁晚夫如何，尘外无倥偬。
辛卿有言雨则清润晴则清和昌甫因为五字次韵呈之
作者：韩淲
朝代：宋

雅俗岂殊调，今古信一时。
晴雨草木长，摸索皆我诗。
善来子赵子，身世忽若遗。
顾瞻绝代人，乘闲有幽期。
和润见名理，处处清气随。
坐卧泉乱鸣，孟夏凉侵肌。
睡余供茗事，禅榻鬓成丝。
进退出处间，何心玩易羲。
辛卿有言雨则清润晴则清和昌甫因为五字次韵呈之
作者：韩淲
朝代：宋

雅俗岂殊调，今古信一时。晴雨草木长，摸索皆我诗。善来子赵子，身世忽若遗。顾瞻绝代人，乘闲有幽期。和润见名理，处处清气随。坐卧泉乱鸣，孟夏凉侵肌。睡馀供茗事，禅榻鬓成丝。进退出处间，何心玩易羲。
辩才塔院次致道韵
作者：韩淲
朝代：宋
体裁：七言绝句

苏赵从前说辩才，后人尘土不须猜。风篁岭下青春晚，寂寂应知我独来。
过余学正家
作者：韩淲
朝代：宋

绿叶扶疎雨未花，芙蓉窗院晚山斜。
清秋东郭门前路，可醉可吟能几家。
过余学正家
作者：韩淲
朝代：宋

绿叶扶疏雨未花，芙蓉窗院晚山斜。清秋东郭门前路，可醉可吟能几家。
过傅骥院竹间
作者：韩淲
朝代：宋
体裁：七言律诗

竹深留客南山下，只许幽閒话晚凉。酒尽更须拚酩酊，诗来犹可共徜徉。无端薄俗从它转，有底浮华不自忙。意气如君天地在，床头书大且韬藏。
过冠秋
作者：韩淲
朝代：宋

来年要作冠秋诗，今日花时合自知。我觉为吟真老丑，人疑取酒若儿嬉。收香宿雨初浮蕊，弄色晴风定满枝。莫道空山漫遗句，传家垂后有深规。
过冠秋
作者：韩淲
朝代：宋

来年要作冠秋诗，今日花时合自知。
我觉为吟真老丑，人疑取酒若儿嬉。
收香宿雨初浮蘂，弄色晴风定满枝。
莫道空山漫遗句，传家垂后有深规。
过南豅
作者：韩淲
朝代：宋

舣舟溪岸入山居，步稳秋原木影疎。
尽日极知无市井，此身终是乐樵渔。
鸟声自占庭前树，岚气时侵案上书。
尊酒故人情味别，留连应喜到门初。
过南豅
作者：韩淲
朝代：宋

舣舟溪岸入山居，步稳秋原木影疏。尽日极知无市井，此身终是乐樵渔。鸟声自占庭前树，岚气时侵案上书。尊酒故人情味别，留连应喜到门初。
过南豅有怀成季之亡
作者：韩淲
朝代：宋

西风原上脊令寒，零落交游我独难。不信人间有生死，菊花还作去年看。纷纷人物古犹今，夭寿衰荣共此生。秋冷南豅半沟水，翛然唯见二难兄。红叶初翻秋已深，暮云凝乱薄寒侵。排空忽断飞鸿影，谁识江湖万里心。
过南豅有怀成季之亡·其一
作者：韩淲
朝代：宋
体裁：七言绝句

西风原上脊令寒，零落交游我独难。不信人间有生死，菊花还作去年看。